open-index/open-wikipedia-markdown huggingface dataset:
彩繪玻璃

**彩繪玻璃**（），又有叫**彩色玻璃**（）或者**花窗玻璃**，係指有顏色嘅玻璃。彩繪玻璃喺色彩上可以整到好鮮艷，所以成日俾人攞嚟整一啲充滿裝飾同圖案嘅玻璃窗。亦都因為噉，彩繪玻璃喺建築設計上有廣泛嘅藝術用途，例如好多教堂嘅設計都興加入彩繪玻璃，等日頭嗰陣陽光能夠透過彩繪玻璃射入建築物內部，展現出俾好多人覺得好靚嘅光效果。 

窗戶嘅設計可以係抽象嘅或者係比喻性嘅；可能會納入從聖經、歷史或文學中抽取嘅故事；可能會描繪天使或者守護聖人，或者用象徵性嘅圖案，特別係紋章圖案。

## 睇埋
*玻璃
*教堂
*哥德式建築

## 攷
山階宮菊麿王

**山階宮菊麿王**（日文：やましなのみや きくまろおう、）係山階宮、梨本宮嘅第二代當主，老豆係山階宮晃親王，佢同時係海軍軍人，最高階位係海軍大佐大勳位功四級。

## 經歷
1873年，菊麿王響京都府出世，係晃親王獨仔（上有契大佬定麿王），阿媽係妾侍中條千枝子。

1874年，只有一歲嘅菊麿王過繼畀梨本宮守脩親王，1881年守脩親王過身之後就繼任梨本宮當主一位。而響1885年，契大佬定麿王正式過繼畀生唔到仔嘅七叔小松宮彰仁親王，換言之定麿王唔再係晃親王個契仔，所以菊麿王就返翻嚟山階宮（個時佢未係山階宮當主），而梨本宮當主一位就由堂細佬守正王接任。

響1892年，佢成為海軍少尉候補生，第二年獲授勳一等旭日桐花大綬章。1895年，菊麿王同九條道孝個女範子結婚。1898年，老豆晃親王過身，佢正式繼任山階宮當主一位，而同年大仔武彥王出世。之後，佢先後擔任「磐手」、「八雲」嘅分隊長同埋軍令部第一局員。1901年，範子過身，響第二年菊麿王就同島津忠義個女常子結婚，同年開山階宮筑波山研究所。1905年，菊麿王參加日俄戰爭。

響1908年5月2號，菊麿王因急性肺炎而過身，終年三十四歲，同日獲追封為海軍大佐。死後，山階宮當主一位由大仔武彥王接任，而由佢開嘅山階宮筑波山研究所就改為筑波山神社・筑波大學計算科學研究中央共同氣象研究所。

## 屋企
老豆：山階宮晃親王

阿媽：妾侍中條千枝子

契父：梨本宮守脩親王

兄弟姐妹：契大佬定麿王

第一任老婆：範子

* 大仔：武彥王
* 二仔：芳麿王
* 大女：淺野安子

第二任老婆：常子

* 三仔：藤麿王
* 四仔：荻麿王
* 細仔：茂麿王

## 拎
老約瑟夫甘迺迪

**老約瑟夫甘迺迪**（英文：Joseph Patrick "Joe" Kennedy, Sr.，）係美國生意人、政治人，隸屬民主黨，曾經做過美國駐英國大使同埋美國證券交易委員會主席。佢係美國35任總統約翰甘迺迪、前司法部長羅拔甘迺迪同埋參議員愛德華甘迺迪個老豆。

## 經歷
### 早年

老約瑟夫甘迺迪響波士頓出世，出生於有錢世家，老豆係生意人派翠克甘迺迪，佢仲係屋企大仔，有一個細佬方濟各（Francis）同埋兩個細妹瑪麗、瑪嘉烈（Mary & Margaret）。佢早年入讀Boston Latin School，仲曾經係棒球隊成員。佢後嚟跟住堂大佬入讀哈佛大學，本身佢想加入棒球校隊，但係佢最後加入咗Porcellian Club。佢響1912年哈佛大學畢業，之後加入民主黨。

響1914年10月7號，佢同時任波士頓市長約翰·F·菲茨傑拉德個女羅絲結婚。

### 從商

甘迺迪原先並唔係政治人，而係生意佬，佢響好多領域都有投資。不過早年就曾經傳出，佢同另一個生意人兼黑幫大佬法蘭克卡斯特羅有來往，仲曾經一齊去打劫。呢個傳聞響多年後被推翻。

佢第一份正式嘅工係銀行點數人員，呢一份工令佢學到唔少有關銀行嘅知識。響1913年，佢老豆間公司出現問題，所以佢同銀行借咗四萬五千去幫老豆。嗰年，佢成日周圍同人講，話自己係全美國最後生嘅銀行點數人員。不過同時間，因為響銀行做嘢，所以佢練就咗好好嘅眼光，為佢帶嚟幾大影響。

第一次世界大戰期間，時任美國總統伍德羅威爾遜問甘迺迪、伯納德巴魯克同埋約翰摩根（約翰摩根係摩根大通創辨人）三個人可唔可以繁殖灰白銀膠菊，因為灰白銀膠菊可以製成膠，但係當時美國嘅灰白銀膠菊主要係嚟自亞洲，而響亞洲運嚟美國途中又成日畀德國水軍沒收。

### 從政

### 晚年

## 爭議

### 反英情緒

## 屋企

甘迺迪同老婆羅絲總共有九個仔女，分別有：

## 攷
Mox Bank

**Mox Bank**（無中文名，香港銀行編號：389）係香港第五間開業嘅虛擬銀行，2020年9月9號正式開業，由渣打銀行、電訊盈科、香港電訊同攜程合資經營。

## 註

## 參考

## 出面網頁
*Mox Bank
Never Too Much

《**Never Too Much**》由Luther Vandross作曲、填詞、製作同演唱。

## 曲目
;U.S. 1981 7" single
# "Never Too Much" – 3:50
# "You Stopped Loving Me" – 4:59

;UK 1981 7" single
# "Never Too Much" – 3:50
# "Don't You Know That?" – 4:04

;UK 1981 12" single
# "Never Too Much" (Extended Version) – 5:38
# "Sugar and Spice (I Found Me a Girl)" – 4:57
# "Don't You Know That?" – 4:04

;UK 1989 7" single
# "Never Too Much" (Remix '89 by Justin Strauss) – 4:02
# "The Glow of Love" – 6:10

;UK 1989 12" single
# "Never Too Much" (Extended Remix '89 by Justin Strauss) – 6:42
# "Never Too Much" (Original Remix '81 a.k.a. Extended Version) – 5:38
# "The Glow of Love" – 6:10

;UK 1989 alternative 12" single
# "Never Too Much" (Ben Liebrand Mix) – 7:30
# "Never Too Much" (Alternate Vocal Mix '89 by Justin Strauss) – 6:49
# "Never Too Much" (Original 7" Version) – 3:50

## 榜單

## 認證

## 參考

## 拎
*
Ian Axel

**Ian Axel**（），係美國歌手同詞曲作家。

## 唱片
;個人發行
*2007年：*I'm On to You* EP 
*2011年：*This Is the New Year* LP

;喺A Great Big World發行
*2012年：*A Great Big World* EP
*2014年：''Is There Anybody Out There?'' LP
*2015年：*[[When The Morning Comes]]* LP

## 參考

## 拎

*Official website
浩瀚宇宙

**浩瀚宇宙**（），係美國紐約嘅男聲組合。

## 專輯
### 錄音室專輯

### 單曲

### MV

## 獎或提名

## 參考

## 拎

* Official website
* Official music videos on Vevo
連續同離散變數

**連續變數**（參見）同**離散變數**（參見）係統計學上嘅概念。一個連續變數嘅可能數值有無限咁多個，而離散變數得若干個可能數值。例：真相得兩個可能數值（真同假），但溫度嘅可能數值嘅數量原則上有無限咁多個，攝氏 100 度、攝氏 100.01 度、攝氏 100.0001 度... 等等。

## 概論

喺統計學同各科學入便，變數係指一啲可以喺唔同觀察單位之間變化嘅特徵。例：一班學生之中，每個人嘅年齡、身高、語言能力等都可能唔同，而呢啲特徵就可以叫做變數。年齡係一個變數，身高係一個變數，譬如阿明嘅年齡係十五歲而身高係 175 厘米，阿珍嘅年齡係十六歲而身高係 168 厘米... 如此類推。

變數可以按好多指標分類。一種常見做法係將變數分為**連續變數**同**離散變數**兩大類。
***連續變數**係指可以喺某個範圍內可以攞任意嘅數值，理論上有無限咁多個可能數值，而且可以無限細分，是但攞兩個可能數值嚟睇，佢哋之間嘅差異都有可能再斬細橛啲。例如身高可以係 170 cm 170.5 cm 170.55 cm，甚至更細，總之中間冇任何「跳格」。包括體重、溫度同血壓等一般都會當係連續變數。
***離散變數**係指個變數只可以取某啲特定數值，通常係整數，冇得喺中間慢慢變。例如課室入面嘅學生人數可以係 20 21 22，但唔會話可以有 20.5 個學生；又例如擲六面骰出嘅點數，只可以係 1 至 6，唔會話出現 4.3 點。啲數值之間係一格格噉「跳」住變。
兩者喺統計分析上都好重要。

## 轉換

中位數分割係將連續變數變做離散變數嘅一種方法；
*攞一個連續變數 x，
*搵出 x 嘅中位數 x_m，
*x 數值  嘅個案冚唪唥設做「組 1」，而 x 數值 > x_m 嘅個案冚唪唥設做「組 2」
－得出「屬組 1 定組 2」呢個離散變數，可以將一個原本係連續嘅變數做一啲離散變數先可以做嘅推論統計分析（例如係 ANOVA）。到咗 2020 年，中位數分割呢種做法廣受評擊，好多人都唔會接受呢種做法。

## 睇埋
*實驗組：某個個體「屬於實驗組定對照組」就係一個離散變數。
*鑲嵌圖

## 引咗
約瑟夫甘迺迪二世

**約瑟夫甘迺迪二世**（英文：**Joseph Patrick Kennedy II**，）係美國生意人兼政治人，前馬薩諸塞州眾議員，佢同時係羅拔甘迺迪大仔、約瑟夫甘迺迪三世個老豆。
項燕

**項燕**（，），楚國下相（江蘇省宿城）人。佢個仔叫項超、項梁同項伯，孫仔係**西楚霸王**項羽。

## 秦滅楚之戰
秦王政二十三年（西元前224年），秦始皇派李信同蒙恬出兵攻打楚國。楚軍大破秦軍，戰事告急；秦始皇即以復用王翦同蒙武再度聲討楚國。經過雙方多次交鋒、多番苦戰之後，項燕兵敗自殺，楚國滅亡。

## 攷
項梁

**項梁**（，），秦國下相（江蘇省宿遷市）人。佢係項燕個仔，細佬叫項伯。秦二世二年（西元前208年）發生**定陶之戰**（而家山東省菏澤市一帶），畀章邯打敗而死。
捉刀

**捉刀**（，英文：Ghostwriter）嘅意思即係代人幫手，可以做好多嘢，通常係利益上嘅交換。即係話當事人搞掂呢單嘢之後，可以得到某個程度嘅好處。

## 第啲用法
喺政治術語之中，通常以「**文膽**」（）代稱，即係**幕僚**（Staff and line）。譬如國民政府時期嘅汪精衛同戴傳賢兩人，亦都分別做過孫逸仙同蔣介石嘅文膽。宜家以槍代刀，又稱「請槍」、「替槍」。譬如代人見工或者係考試等等，即屬犯罪。

## 睇埋
*曹操
*茅招

## 攷
三劍俠

《**三劍俠**》（）係法國作家大仲馬1844年出版嘅小說。雖然譯名叫「三劍俠」，但故仔主角係火槍手。
列卡度卡華路

**列卡度卡華路**（，**Ricardo Carvalho**，，），係個葡萄牙足球員，司職後衛，效力過法甲豪門摩納哥、英超豪門車路士、西甲豪門皇家馬德里同埋中超球隊上海上港。

## 拎

* 列卡度卡華路喺National-Football-Teams.com
保羅蘇沙

**保羅蘇沙**（，**Paulo Manuel Carvalho Sousa**，）係葡萄牙一個足球員，而家做緊領隊，效力過昆士柏流浪、史雲斯同李斯特城。

## 拎

* 保羅蘇沙喺ForaDeJogo
保羅費拉拿

**保羅費拉拿**（，**Paulo Ferreira**，）係個葡萄牙足球員，司職後衛，效力過英超豪門車路士。

## 葳蕤史
### 波圖
* 歐洲聯賽冠軍盃：2004年
* 歐洲足協盃：2003年
* 葡萄牙超級足球聯賽：2003年、2004年
* 葡萄牙盃：2003年

### 車路士
* 歐洲聯賽冠軍盃：2012年
* 英格蘭超級足球聯賽：2005年、2006年、2010年
* 足總盃：2007年、2009年、2012年
* 聯賽盃：2005年、2007年
* 社區盾：2005年
* 歐霸盃冠軍：2012/13年

## 拎

* 保羅費拉拿喺ForaDeJogo
哥斯天拿

**哥斯天拿**（，**Francisco José Rodrigues da Costa Júnior**，）係葡萄牙足球員，司職防守中場，效力過阿特蘭大足球會、波圖足球會、莫斯科戴拿模同埋馬德里體育會。

## 葳蕤史
### 波會
* 法甲冠軍：2000年
* 歐洲足協盃冠軍：2003年
* 葡萄牙超級聯賽冠軍：2003年、2004年
* 歐洲聯賽冠軍盃冠軍：2004年
* 洲際盃冠軍：2004年

## 拎

* 哥斯天拿喺ForaDeJogo
雷哥斯達

**雷哥斯達**（，**Rui Manuel César Costa**，）係個葡萄牙足球員，司職中場，效力過賓菲加、費倫天拿同AC米蘭。

## 葳蕤史
*意大利超級盃冠軍（2004、1996）
*意大利甲組足球聯賽冠軍（2004）
*歐洲超級盃冠軍（2003）
*歐洲聯賽冠軍盃冠軍（2003）
*意大利盃冠軍（2003、2001、1996）
*葡萄牙甲組足球聯賽冠軍（1994）
*葡萄牙盃冠軍（1993）
*世界青年足球錦標賽冠軍（1991）

## 出面網頁
域陀

**域陀**（，**Victor**）係人名，可以指緊：

*域陀拜亞：葡萄牙足球員
*域陀華迪斯：西班牙足球員
*域陀巴吉：巴西足球員
*域陀 (皇帝)：羅馬帝國皇帝
域陀拜亞

**域陀拜亞**（，**Vítor Manuel Martins Baía**，）係個葡萄牙足球員，司職足球守門員，效力過波圖足球會同埋巴塞隆拿足球會。

## 葳蕤史
* 葡萄牙超級聯賽冠軍
** 由1989年到而家，夾埋拎咗9次

## 出面網頁
域陀華迪斯

**域陀華迪斯阿里巴斯**（，**Víctor Valdés Arribas**，）係西班牙一個足球員，司職足球守門員，效力過西甲班霸巴塞隆拿同英超豪門曼聯。2017年8月宣佈退役。

## 葳蕤史
### 波會
*歐洲聯賽冠軍盃冠軍：2005-06，2008-09，2010-11
*西甲聯賽冠軍：2004-05，2005-06，2008-09，2009-10，2010-11，2012-13
*西班牙超級盃冠軍：2005，2006，2009，2010，2011，2013
*西班牙國王盃冠軍：2008-09，2011-12
*歐洲超級盃冠軍﹕2009，2011
*世界冠軍球會盃冠軍﹕2009，2011

### 國家隊
*2010年世界盃足球賽冠軍
*2012年歐洲國家盃冠軍

### 個人
*加泰隆尼亞年度最佳運動員：2011年

## 出面網頁

類:足球守門員
白楊樹 (莫奈)

《**白楊樹**》（法文：**Les Peupliers**；英文：**Poplars**）係法國印象派始祖莫奈（Claude Monet）畫嘅一系列畫，主要畫樹。
美國第一夫人

**美國第一夫人**（，簡稱）係指現任美國總統嘅老婆，不過如果現任美國總統係女人或者係同性戀嘅話咁第一夫人就係男嘅，但係呢個情況喺美國建國以來嘅歷史上重未出現過；同埋如果現任美國總統單身嘅話就會由總統嘅女性親戚做。
藍田綜合大樓

**藍田綜合大樓**（）係香港九龍藍田唯一一間綜合大樓，喺慶田街1號，近藍田北巴士總站同德田商場，2013年啟用。

## 設施

## 交通
*巴士：15、15A、16M、38、88X、603、603P
*綠色專線小巴：24、60（往平田方向）
*紅色小巴往旺角，觀塘，青山道，佐敦道（往平田方向）
*港鐵：由藍田站行大概10分鐘。
查理斯·庫侖

**查理斯·庫侖**（**Charles Augustin de Coulomb**，）係法國物理學家，確立咗古典電磁學上嘅庫侖定律。

庫侖發現咗庫侖定律，描述咗電荷之間嘅靜電吸引同排斥力，兩力同距離嘅平方成反比。呢個定律對於理解電磁力嘅作用有重要嘅貢獻。佢亦對摩擦力有重要嘅研究成果，提出用潤滑劑嚟減低摩擦。庫侖又將計算摩擦力同壓力嘅關係，得出摩擦定律，滾動定律同滑動定律。為咗記念佢嘅成就，國際單位制嘅電荷單位－「庫倫」－就係用佢個名命名。

## 參考

## 出面網頁

* Charles Augustin Coulomb (1736 - 1806) - Biography - MacTutor History of Mathematics
庫侖常數

**庫侖常數**（**Coulomb constant**，k_e）係庫侖定律入面嘅一個常數。呢個常數嘅數值視乎考慮緊嗰兩個電荷之間嘅空間有乜嘢物質而定，喺空氣當中，k_e 數值大約係  。

## 攷
扭力彈弓

**扭力彈弓**（**torsion spring**）係彈弓嘅一種。一條扭力彈弓喺俾人扭曲嗰陣會儲起力學能量，而當令佢扭曲嗰股力放手嗰陣，條彈弓會施一股旋轉嘅力令自己返去原先嘅形狀。
綁帶假脧

**綁帶假脧**（粵拼：****）係性玩具嘅一種，係一種有綁帶嘅假脧，方便喺性交嗰陣可以帶住嚟用。有啲綁帶嘅假脧甚至可以有震同轉嘅功能。綁帶假脧可以用喺扑嘢嘅唔同情況，例如手淫、口交、屌屎忽、或者屌閪嗰陣等等。通常係由一個女人戴住同另一個人性交。

## 睇埋

* 假脧
* 性玩具
假脧屌屎窟

**假脧屌屎窟**（英文：Pegging）係屌屎窟嘅其中一種，通常女人會戴住一條綁帶假脧，然後插入屎眼，亦都可能會用條假脧去刺激男人嘅脧嚟達到性高潮。
BDSM

**BDSM**係用嚟描述一啲同虐戀有關嘅性交模式。而BDSM分別指嘅係：捆綁同調教（Bondage & Discipline，即B/D），支配同臣服（Dominance & submission，即D/S），施虐同受虐（Sadism & Masochism，即S/M）。
琺瑯質

**琺瑯質**（，係牙最出面嗰層嘅組織，亦係哺乳動物體內最硬淨嘅組織，成熟嘅琺瑯質96-99％由無機物（主要係鈣同磷）組成，淨低嘅係水同有機物。
象牙質

**象牙質**（，英文：**dentin**），又叫**牙本質**（），係喺琺瑯質同牙髓之間嗰層嘅微黃色組織，佢由70％嘅無機物（主要係鈣同磷）、20％嘅有機物同10％嘅水組成。
牙髓

**牙髓**（，係牙入面嘅組織，由神經、動脈、靜脈同淋巴管組成，位置喺琺瑯質下面、牙本質入面。
假脧

**假朘**（粵拼：****，又叫**假㞗**，），係種整到好似條男人扯緊旗嘅㞗嘅性玩具，通常畀人喺手淫或者屌屎忽嗰陣用，同佢相對性玩具係假屄。

## 睇埋
* 綁帶假脧
* 飛機杯
* 震蛋
* 假㞗屌屎窟
非接觸力

**非接觸力**（**non-contact force**）喺物理學上係指唔使掂到都可以施嘅力，例如係靜電力噉。
Saint-Méard-de-Drône

**Saint-Méard-de-Drône**係法國嘅一個市鎮，位置喺多多涅。

## 睇埋
*法國嘅市鎮一覽
*多多涅嘅市鎮一覽

## 攷
*INSEE

## 拎

* Gazetteer Entry
無窮小量

**無窮小量**（英文：**infinitesimal**）係數學分析上嘅一個概念，指無限咁接近 0、但又唔係 0 嘅量。

## 睇埋
*微積分
*非標準分析
錫非尼厄奇鍚李士

**錫非尼厄奇鍚李士**，法文**Savignac-les-Églises**，係法國市鎮，喺多多涅。

## 睇埋
*法國嘅市鎮一覽
*多多涅嘅市鎮一覽

## 攷
*INSEE

## 出面

* Gazetteer Entry
添姆

**添姆**（**Dominic Thiem**，多數譯**泰姆**，）係奧地利男子職業網球員，亦係家陣世界第三男子網球員。

## 球員生涯
添姆係右手揸拍，單手反手，2011年轉打職業賽。教練係尼古拉斯馬蘇。

## 威水史
* 單打最高排名：3（2020年3月2號）
* 雙打最高排名：67（2019年10月7號）
* 網球大滿貫最叻（男單）：
** 澳洲網球公開賽：亞軍（2020年） 
** 法國網球公開賽：亞軍（2018年，2019年）
** 溫布頓網球公開賽：第四圈（2017年） 
** 美國網球公開賽：**冠軍**（2020年）

## 出面網頁

* Dominic Thiem | Overview | ATP Tour | Tennis
* Dominic Thiem Tennis Player Profile | ITF
* Davis Cup - Players
*Player card - Dominic THIEM - Roland-Garros - The 2021 Roland-Garros Tournament official site
*Draws Archive - The Championships, Wimbledon  - Official Site by IBM
*Dominic Thiem Player Profile - Official Site of the 2021 US Open Tennis Championships - A USTA Event
醫好耶利哥乞食嘅盲人

**醫好耶利哥乞食嘅盲人**係《聖經》記載耶穌嘅神蹟之一，喺《馬太福音》、《馬可福音》同《路加福音》都有記載。

## 聖經譯文

## 概覽
耶穌喺上耶路撒冷準備受死嘅路上，佢仍然花時間聆聽「兩個盲人」求醫治嘅呼求。呢件事嘅記載喺三卷福音書都有啲唔同：一嗰係盲人嘅人數，一係醫好嘅時間。馬可同路加都記載係一個盲人，可能嘅原因可能係：第一，同一件事件卻成為兩個流傳；第二，真係有兩個盲人，其中一個嚟搵耶穌而得到醫治，並且能夠講出自己嘅名；第三，或者係一個盲人，但有一個人帶佢嚟搵耶穌，因此記載為兩個人。有關醫治嘅時間，馬太同馬可都話喺離開城之後，而路加就話耶穌醫好佢哋係喺進入耶利哥之前。另有解釋：好可能神蹟係喺耶穌離開耶利哥舊城同行近耶利哥新城嘅時候行嘅。新城係希律大王建造嘅，好近舊城；亦可能盲人係喺耶穌入城嘅時候求佢醫治，而耶穌出城嘅時候醫好佢哋。

耶利哥城係南北必經之地，設有稅關，因此有好多乞兒鍾意喺度乞食。耶穌經過呢度，佢哋就大嗌：「大衛嘅子孫，可憐我哋啦！」「大衛嘅子孫」係猶太人對彌賽亞嘅稱呼。可能佢心中已經期待著彌賽亞嘅來臨。耶穌聽咗佢哋嘅呼求，就動咗慈心，施以同情之手，撫摸醫治佢哋，令到佢哋能夠睇得見。

## 參考
電容率

**電容率**（**permittivity**）喺電磁學上係指一嚿物質有幾容易因應外在電場而極化。
理想化

喺科學哲學上，**理想化**（）指理論模型作出一啲簡化嘅假設，呢啲假設能夠令分析簡單易做啲、但查實並唔符合現實。

## 概論
舉個例說明，地球查實唔係完美嘅球體，亦唔係完美嘅橢球（橢球簡單講即係撳扁咗嘅球體）－就噉用常識諗都知，地球表面有好多山同海，反映地表其實有好多凹凹凸凸嘅位，而第啲行星都係同樣道理；但係响現實科研當中，研究者郁手計數，例如計坐標參考系統方面嘅數，嗰時成日都會將地球當正係個橢球噉分析－
*簡化假設會令計算結果同實際結果唔完美吻合；但同時
*簡化假設可以令啲數冇咁難計；
噉即係話，如果計算結果離實際結果唔係太遠，簡化假設整體上依然係有利嘅。

## 爭拗

科學家做研究嗰陣，幾乎實會做理想化。有陣時可能會出現一個情況：有位科學家計數嗰陣做咗啲假設，但佢嘅同行覺得啲假設簡化得滯，引起「喂，你呢份研究啲假設咁簡化，計到嗰啲結果係咪真係描述到現實㗎？」噉嘅質疑。

## 睇埋
*幾何學
*抽象化
*過適

## 引咗
串聯同並聯電路

**串聯**（ | ）同**並聯**（ | ）係電路嘅種類。喺一個串聯電路當中，電流會經過嗮所有嘅電阻，而喺一個並聯電路當中，電流會半路分途，不過最後會結合返埋一齊；喺一個理想化（idealized；簡單化，唔考慮能量流失等嘅因素）嘅串聯電路入面，橫跨所有電阻嘅總電壓會等同電源施嘅電壓，而喺一個理想化嘅並聯電路當中，啲分叉路嘅電流總和會等同電源施嘅電流。

## 串聯
因為只有一條電路，所以較為簡單。

因為電池係電路入面負責提供電壓，所以電池**串聯**，能夠提升電器受到嘅電壓。

因為電器係電路入面負責提供電阻，所以電器**串聯**，能夠降低電器受到嘅電壓。

## 並聯
因為並聯電路有多條支電路，所以較為複雜。

電池並聯時，各電池嘅電壓唔可以相差太多，唔係嘅話有可能高電壓嘅電池會向低電壓嘅電池充電。

假設電池嘅電壓相同，就好似舊電大粒咗，電量疊加咗，但唔會改變電壓。

而電器並聯時，各電器嘅電阻都唔可以相差太多，唔係嘅話有可能電只流過電阻較細嘅支電路，造成另一個機器唔著。
所以有時需要對某條支電路增加電阻器嚟平衡吓。

電器並聯，對於主電路嚟講，就好似條路闊咗，阻力細咗，所以主電路電阻會減少，從而電流增加。
理論上嚟講，並聯幾多電器都可以，但因為主電路電流增加，可能條電線頂唔順。
又或者超出咗舊電可以輸出嘅電流上限，同埋舊電池輸出嘅電流大咗，降壓較嚴重，降低電器嘅表現。

## 攷
電勢能

**電勢能**（**electric potential energy**）係指一粒粒子因為身處喺一個電場當中而有嘅勢能。
基爾霍夫電路定律

**基爾霍夫電路定律**（**Kirchhoff's circuit laws**）係電路分析上最簡單嗰兩條物理定律，描述理想化嘅電路：
*基爾霍夫電流定律（Kirchhoff's current law）：根據基爾霍夫電流定律，是但攞電路上嘅一個**節點**（node；指電路分叉嘅地點），進入嗰個點嘅電流數值上會等同離開嗰個點嘅電流數值，即係話如果設 {I}_k 做第 k 道進出嗰個節點嘅電流嘅話，基爾霍夫電流定律可以寫成以下嘅方程式：
*:\sum_{k=1}^n {I}_k = 0；
*基爾霍夫電壓定律（Kirchhoff's voltage law）：根據基爾霍夫電壓定律，如果一個電路係一個**封閉迴圈**（closed loop；即係個電路成一個完整嘅圈，而且唔會同外界交流電能），噉成個電路嘅總電壓會係 0，如果有個電源施咗一個電壓，會引起電流，而電流流經個電路嗰陣會釋放嗮佢哋由電源得到嘅能量，即係話：
*:\sum_{k=1}^n V_k = 0；

## 註釋

## 攷
必歐-沙伐定律

**必歐-沙伐定律**（**Biot–Savart law**）係電磁學上嘅一條定律，描述一個特定位置嗰度嘅磁場（\mathbf{B}，國際單位係特斯拉，Tesla）點樣由喺附近一個穩定唔變嘅電流嗰度產生出嚟。必歐-沙伐定律條式係噉樣嘅：

:\mathbf{B}(\mathbf{r}) = \frac{\mu_0}{4\pi}\int_C \frac{I d\boldsymbol \ell\times\mathbf{\hat r'}}{|\mathbf{r'}|^2}

喺呢條式入面，粗體嗰啲係向量。I 係產生緊磁場嗰股電流；d\boldsymbol \ell 係無窮小量，代表咗條電流路徑上面嘅一小橛嘅長度，數值大約等如 0，方向係沿住條電流路徑；\mathbf{r'} 係由計緊佢磁場嗰個位置去計緊嗰小橛電流路徑嘅位移；而 \mathbf{\hat r'} 就係沿住 \mathbf{r'} 嗰個方向嘅單位向量。淨低嗰啲係常數。

呢條式簡單噉講就係噉：當有股穩定（即係數值同方向一段時間內維持唔變）嘅電流存在，喺股電流附近嘅空間當中會有咗股磁場喺度，而喺呢個磁場裏面是但攞一點嚟睇嘅話，喺嗰一點度嘅磁場係由電流路徑嘅各橛分別噉產生出嚟嘅磁場嘅總和，每一橛電流路徑「貢獻落去呢一點嗰度嘅磁場」係同股電流成正比，以及同呢一點離嗰一橛電流路徑嘅位移嘅平方成反比嘅。

## 攷
洛倫茲力

**洛倫茲力**（**Lorentz force**）係指電場同磁場對郁緊嘅帶電荷粒子所施加嘅淨力。由於喺狹義相對論之下，電力同磁力其實係同一種力（電磁力）喺唔同參考系之下嘅表現，洛倫茲力可以話係喺呢個理論下呢種統一嘅力嘅延伸，即係電力同磁力嘅合併。「一粒帶電粒子受嘅洛倫茲力」喺物理學上定義如下：

:\mathbf{F} = q(\mathbf{E}+\mathbf{v}\times\mathbf{B})

當中 q 係嗰粒帶電粒子帶嘅電荷；\mathbf{v} 係佢郁嘅速度；\mathbf{E} 係嗰一點嘅電場；而 \mathbf{B} 就係嗰一點嘅磁場。喺呢條式入面出現叉積呢樣嘢，「\mathbf{v} \times \mathbf{B}」表示咗一股磁力喺方向上係同粒粒子嘅速度以及個磁場成直角嘅，而且有得用右手法則嚟搵出：將隻右手攤開，手指公指住電荷嘅速度嘅方向（即係電流嘅方向），其餘四隻手指指住磁場方向，手板指住嘅就會係磁力嘅方向。

洛倫茲力顯示咗磁場會影響電流嘅方向，而噉亦都表示，磁場可以干擾電子架生嘅運作：好似手機同電腦呢啲電子架生係靠精密噉控制住佢哋內部嘅電流嚟運作嘅，如果一部噉嘅架生周圍有個有返咁上下勁嘅磁場喺度，架生內部嘅電流就有可能轉方向，流去一啲唔應該流去嘅地方，輕則干擾件架生嘅運作，重則對件架生造成永久性嘅損害。

## 攷
右手規則

喺數學同物理學上，**右手規則**（**right-hand rule**）係一種用嚟記住叉積方向嘅記憶法。即係話用一隻右手，姆指、食指同中指彼此之間成直角，中指同食指表示兩個向量，姆指指住嗰個方向就會係嗰兩個向量嘅叉積嘅方向。
靜磁學

**靜磁學**（**magnetostatics**）係指專門研究喺穩定不變嘅電流下嘅磁場嘅電磁學子領域。
BB床

**BB床**係四邊有欄杆嘅細床，專門攞嚟畀讓孲𤘅子用，廢事佢哋轉身嗰陣會跌落床整親自己。以前欄杆可能會卡住蘇蝦個頭造成危險，所以後來引入咗唔同嘅安全標準避免再發生呢啲事故。

## 睇埋
*BB籃

## 參考資料
磁矩

一嚿磁石嘅**磁矩**（**magnetic moment**）係指嚿磁石產生嘅磁場嘅強度同方向，條式如下：
: \boldsymbol{\tau} = \mathbf{m} \times\mathbf{B}
當中 \boldsymbol{\tau} 係作用喺個磁雙極（magnetic dipole）上嘅力臂（torque）－大致上講就係嚿磁石受到、令佢旋轉嘅力，\mathbf{m} 係個磁矩值，而 \mathbf{B} 係由外施加落嚿磁石嗰度嘅磁場。

## 攷
鐵磁性

**鐵磁性**（ | ）係指某啲物料（例如係鐵）變成永久磁石或者受磁石吸引嘅機制。
電腦數據

**電腦數據**（），又叫**電腦資料**，係指可以透過電腦解讀成資訊嘅材料，由0同1嘅二進制數碼訊號組成。

## 睇埋
*數據庫
*數據結構
電磁感應

**電磁感應**（）係指磁場改變令入面嘅電導體產生電動勢嘅現象。呢個電動勢叫做感應電動勢或者**感生電動勢**，如果呢個電導體形成咗閉合電路，咁呢個電動勢就會令啲電子郁，形成感應電流（**感生電流**）。

英國物理學家米高·法拉第一般被認為係喺1831年發現感應現象嘅人。
專家系統

**專家系統**（），係種人工智能，主要喺1970年代到1980年代流行，由推理機同知識庫組成，去模擬一門學問嘅專家。
國際化同本地化

**國際化同本地化**（），係資訊科技領域入面嘅概念，令電腦軟件適應世界各地嘅語言、地區差異同埋技術需要。
錯誤檢測同糾正

**錯誤檢測同糾正**（），係電腦科學同電訊領域入面嘅概念，係為咗令數據可以喺唔可靠嘅通訊頻道順利傳送嘅一種技術，當訊號受雜訊影響，可以發現到錯誤同埋去改正。

## 睇下
*語言冗餘
*容錯能力
函數式編程

**函數程式設計**（），又叫**函數編程**，係種程式編寫範式。佢將電腦運算睇做函數嚟計，仲避免用程式以及易變物件。當中，λ演算係該語言最重要嘅基礎。而且，λ演算嘅函數可以露函數做輸入參數同埋輸出嘅返回值。
電腦週邊設備

**電腦週邊設備**（），簡稱**週邊設備**，係電腦嘅各種配套設備，大致可以跟用途分做輸入裝置、輸出裝置同埋電腦資料儲存裝置三大類型。
數據倉

**數據倉**（），又叫**資料倉**，係由好多個數據庫組成，可以做報告同數據分析嘅電腦系統，亦係商業智能嘅核心組件。
Multics

（全名），係套早期嘅作業系統，1969年由麻省理工學院、通用電氣同貝爾實驗室合作研發出嚟，後世嘅作業系統都受到佢嘅影響。
網絡搜尋器

**網絡搜尋器**（），又叫**網絡搜尋引擎**，係最常見嘅搜尋器，係套互聯網上面幫人搵網頁嘅系統。網絡搜尋器會預先自動收集好多網頁嘅資料，用家只要入個關鍵字，網絡搜尋器就會顯示相關嘅結果。

時下比較流行嘅網絡搜尋器包括Google、Yahoo同Bing。
Abbenans

**Abbenans**係法國嘅一個市鎮，位置喺杜。

## 睇埋
*法國嘅市鎮一覽
*杜嘅市鎮一覽

## 參考資料
*INSEE

## 拎

* Gazetteer Entry
Abbans-Dessous

**Abbans-Dessous**係法國嘅一個市鎮，位置喺杜。

Abbans-Dessous是法國東部一個小鎮，位於布爾岡－法蘭琪－康堤大區杜省，喺貝桑松以南大約7公里，靠近杜省同侏羅省嘅交界。根據2017年數據，大約有450個居民。

Abbans-Dessous主要由山脈同河流組成，其中最著名嘅係Doubs河，呢條河係法國東部重要河流之一，亦都係成個地區主要水源之一。

Abbans-Dessous氣候屬於溫帶大陸性氣候，冬天寒冷但係夏天炎熱，降雨集中喺春、秋雨季。每年平均降雨量大約800毫米左右，平均氣溫大約攝氏10度。

Abbans-Dessous主要資源包括農業、林業同水力發電。當地農民主要種植小麥、粟米、大豆、油菜同葡萄，亦都有飼養家畜。嗰處森林覆蓋率很高，係木材同木製品嘅重要產地。另外，由於喺Doubs河沿岸，佢哋重利用水力發電為當地提供潔淨能源。

Abbans-Dessous最出名嘅景點之一係Abbaye d'Acey修道院的遺址，佢係一座12世紀嘅羅馬式建築，曾經係一間重要嘅修道院。另外，重有一座古老城堡，叫做Château d'Abbans-Dessus，建於16世紀。

除咗歷史古蹟，Abbans-Dessous嘅自然景觀、山脈同河流都係徒步旅行同踩單車嘅理想場所。

## 睇埋
*法國嘅市鎮一覽
*杜嘅市鎮一覽

## 參考資料
*INSEE

## 拎

* Gazetteer Entry
Les Alliés

**Les Alliés**係法國嘅一個市鎮，位置喺杜。

## 睇埋
*法國嘅市鎮一覽
*杜嘅市鎮一覽

## 攷
*INSEE

## 拎

* Gazetteer Entry
四角緊身褲

****係男人底褲嘅一種，佢同孖煙通差唔多，但係就好似底褲咁緊。佢喺1990年代畀人開始喺運動同平時嗰陣着。
G字褲

**G字褲**（英文：G-string）係指囉柚少啲布遮住，甚至係屎眼都淨係得一條繩咁上下嘅布遮住嘅底褲。G字褲可以分做底褲同泳水褲兩種。
苫臣堡

**苫臣堡**（；：，即係「河流匯合嘅地方」）係加拿大西北地區唯一一條村落，喺黃刀西面左右。苫臣堡喺正利亞德河流入麥敬時河嘅位置。

## 連出去
*

類:西北地區
利亞德河

**利亞德河**（）係麥敬時河一條支流，流經加拿大育空地區、卑詩省同西北地區，喺苫臣堡（Fort Simpson）流入麥敬時河，長，流域面積。

類:加拿大嘅河
電雙極

**電雙極**（**electric dipole**）係指兩個對等同相反嘅電荷，會形成一個由正去負嘅電場。
波比查爾頓

**波比查爾頓**（，），係英格蘭足球員，1958年到1970年英格蘭足球代表隊成員，參加過四次世界盃足球賽，幫手攞過1966年世界盃冠軍。

而佢職業生涯主要效力曼聯，同佐治貝斯、丹尼士羅一齊叫做「曼聯三劍俠」，2023年10月21號去世。

## 出面網頁

類:曼聯球員

類:下級勳位爵士
光藝術

**光藝術**（）係一種以光做主要表達媒介嘅視覺藝術，簡單例子有用光喺空中整出一啲式樣。
迪史提芬奴

**迪史提芬奴**（，），係意大利裔阿根廷足球員，效力過西班牙足球會皇家馬德里，帶領皇馬1956年到1960年連續五年攞歐洲冠軍球會盃冠軍，有「阿根廷元祖球王」之稱。
加連渣

**加連渣**（，）係巴西足球員，1955年到1966年巴西足球代表隊成員，參加過三次世界盃足球賽，幫手攞過1958年世界盃同1962年世界盃冠軍。而佢職業生涯主要效力保地花高。
格得梅拿

**格得梅拿**（，）係德國足球員，1966年到1974年西德足球代表隊成員，參加過三次世界盃足球賽，幫手攞過1974年世界盃冠軍。而佢職業生涯主要效力拜仁慕尼黑。
柏天尼

**柏天尼**（，）係法國足球員，1976年到1987年法國足球代表隊成員，參加過三次世界盃足球賽。

佢喺2007年擔任歐洲足球協會主席，2015年卸任。

## 出面網頁

類:祖雲達斯球員
普斯卡斯

**普斯卡斯·法蘭斯**（，），係匈牙利足球員，1945年到1956年匈牙利足球代表隊成員，幫手攞過1954年世界盃亞軍。

1956年匈牙利革命之後，普斯卡斯轉戰西班牙，重喺皇家馬德里足球會結束球員生涯。

2000年，佢被確診腦退化，2006年11月17號去世，享年79歲。

類:匈牙利足球員
耶辛

**耶辛**（，）係蘇聯足球員，司職足球守門員，1954年到1970年係蘇聯足球代表隊成員。而佢職業生涯主要效力莫斯科戴拿模。

## 拎

類:足球守門員
韓美亞

**韓美亞**（，），係美國女子足球員，1987年到2004年美國女子足球代表隊成員，幫手攞過1996年奧運同2004年奧運女子足球冠軍，同雲芭芝、韋冰露一齊叫做「美國女足三大天后」。
Amanda S.

**Amanda S.**（全名：**Amanda Strang**，），係香港出道嘅法華混血女模特兒，亦曾經拍過電影。
## 演出
### 電視節目（[[香港開電視]]）
*2020年：《神奇旅俠》第7-9集主持
### 電視節目（[[ViuTV]]）
*2023年：《準時開飯》第156、161、166集大廚
*2024年：《今晚煮邊科》第122集嘉賓
*2024年：《Amanda 遊日取食經》主持

## 出面網頁
*
周智慧

**周智慧**（，）係星加坡華裔女模特兒，2016年星加坡環球小姐冠軍，畀傳媒叫做「星洲版宋慧喬」。

## 簡歷
周智慧喺星加坡出世，8歲跟屋企人移民到中國上海，入讀上海新加坡外籍人員子女學校，18歲去過美國薩凡納藝術設計學院升學，19歲轉返星加坡入讀拉薩爾藝術學院。

## 演出
### 電視節目（[[香港開電視]]）
*2020年：《神奇旅俠》第3-4集主持

### 電視劇

## 參考

## 出面網頁
*
*
隱岐群島

**隱岐群島**（）係喺日本海嘅群島，喺日本本州島根半島北邊大約50公里，行政上由島根縣隱岐郡管轄。隱岐群島夾埋總面積有，180個島入面4個長期有人住。

## 歷史

隱岐群島自繩紋時代早期已經有人住。《古事記》入面叫「隱伎之三子嶋」。自平安時代成為咗出名流放嘅地方；去到鎌倉時代，後鳥羽上皇同後醍醐天皇先後俾人流放去隱岐群島。後醍醐天皇後尾走甩咗。

## 地理

### 主要島嶼

## 參考

## 出面網頁

*隱岐聯合國教科文組織世界地質公園
黃錦燊

**黃錦燊**（，），係香港男演員，做過無綫電視男藝員，1999年息影後轉行做過大律師，到2018年退出法律界重返幕前。

黃錦燊老婆係演員趙雅芝，有兩個繼仔，重有一個都係做演員嘅親生仔黃愷傑。

## 演出

### 電視劇（ViuTV）
*2020年：《熟女強人》 飾 張祥
*2022年：《野人老師》 飾 顏兆康
黃愷傑

**黃愷傑**（，），係香港男演員，北京電影學院表演系畢業，2013年喺中國大陸出道。佢阿爸同阿媽分別係演員黃錦燊同趙雅芝。

## 演出

### 電視劇（ViuTV）
*2020年：《熟女強人》 飾 思朗
孫佳君

**孫佳君**（，），係嚟自星加坡嘅香港女演員，1994年星加坡小姐冠軍，之後到香港發展演藝事業，2003年淡出，到2013年復出。

## 演出

### 電視劇（ViuTV）
*2020年：《熟女強人》 飾 林太
*2023年：《法與情》 飾 Kitty
彭敬慈

**彭敬慈**（，），係香港男演員，本嚟做為歌手伴舞嘅舞蹈員，之後畀梅艷芳賞識收做徒弟學做戲，2000年開始做演員。

## 演出

### 電視劇（ViuTV）
*2020年：《熟女強人》 飾 鄭生
陳麗柔

**陳麗柔**（柔柔，，），係香港女藝人、模特兒、YouTuber同KOL，用網名「柔柔」幫過網上頻道啱Channel拍片。

## 簡歷
陳麗柔喺沙田崇真中學畢業，之後升讀香港公開大學人文社會科學院，主修創意寫作與電影藝術。

2013年，佢參加由《FACE》主辦嘅第6屆UStar大專校花校草大選，係20強之一，同年參賽者仲有女子組合Bingo隊長關嘉敏、寰亞嘅湯加文同2014年香港小姐季軍何艷娟。

2016年，陳麗柔開始參與網上頻道啱Channel嘅微電影、短片同廣告拍攝，同時喺個人YouTube頻道發佈個人影片。除咗幕前演出，佢亦都有參與幕後導演、編劇同剪接工作。

2020年，佢離開啱Channel，自己開設瑜伽學校Blue Yoga Studio。

2021年，加入SOLOYOLO，積極向影視發展。

## 演出
### 電視節目（[[ViuTV]]）
*2016年：《Full Speed Girls》第24集演出
*2020年：《鬼同妳上位》參賽者
*2021年：《克服他她它》第4、9、10集嘉賓

### 電影
*2015年：《同班同學》（演出）
*2016年：《男極探射燈》（演出）
*2018年：《女皇撞到正》（演出）

### 微電影
*2018年：《十年戀事飛鵝山》（演出）
*2018年：《教你分手的朋友》（演出）
*2019年：《根本岸久》（演出、攝影）
*2019年：《最後一個上課日》（演出）
*2019年：《紀念日，快樂不？》（編劇、導演、剪接）
*2019年：《請勿超越黃線》（演出）
*2019年：《請勿超越黃線》第二季 （演出、編劇、導演）
*2019年：《我們的六個半月》（演出）
*2021年：《今年沒節日》（編劇、導演、攝影、剪接）
*2022年：《喪屍生死決》（編劇、導演、攝影、剪接）

### MV
*2023年：彭晉《貧窮限制對象》

### 廣告
* 2016年：四喜月餅（啱Channel，男主角為當屆香港先生小智）
* 2020年：Broadway 電視廣告；Play Station；Panasonic等。
* 2021年：SmarTone 5G 網絡短片；Reenex膠原自生花樣盛放3年短片；SAMSUNG；SmarTone等。
* 2022年：Clarity Smile LASIK Centre 年度形像大使；matsukiyo 松本清；McCafe；Guinness等。

### NFT
* 2022年：《2AM TILL LATE》個人攝影集

### 騷

## 出版書籍
*2019年：《請勿超越黃線》微電影創作筆記

## 參考

## 出面網頁
*
*
*陳麗柔嘅YouTube - 柔柔已上線 
*陳麗柔嘅Yoga Studio - Blue Yoga Studio
羅曼菲

**羅曼菲**（，），原名**羅翠雯**，係香港女模特兒，2013-14年度第48屆工展小姐冠軍。

## 簡歷
羅翠雯係中葡混血兒，參選過亞洲小姐未入圍，最後喺第48屆工展小姐攞到冠軍同最具才藝獎。傳媒話佢同歌手鄧紫棋似樣。2021年中，佢改新藝名**羅曼菲**。

## 演出
### 電視節目（ViuTV）
*2020年：《鬼同妳上位》參賽者
*2021年：《賭命夫妻》第4-5集嘉賓
*2022年：《瘋火與膠七》主持

### 電視節目（有線電視）
*2020年：《我要做大戶》主持
*2021年：《齊齊講貼士》主持

### 網台節目（Edmond Poon）
*2022年：《[https://www.youtube.com/user/edmondpoonhk 贏到開晒巷]》主持

### 網台節目（[https://www.youtube.com/channel/UCQXCyZOeXUlqRl0fmLmCdEA 世榮香港人賽馬台]）
*2022年：《[https://www.youtube.com/channel/UCQXCyZOeXUlqRl0fmLmCdEA RaceStation]》直播主持

### MV
*2021年：ERROR《我們不Chok》

## 參考

## 出面網頁
*
*
人‧神‧魔戰

《**人‧神‧魔戰**》（，***Clash of the Titans***）係套2010年嘅美國奇幻冒險片，由盧域斯羅特希做導演。主演係森禾霍頓、賴夫費恩斯、里安尼遜。
潘思朗

**潘思朗**（，），係香港女模特兒，同埋前組合Y Style Girls成員。

## 簡歷
潘思朗喺香港出世同成長。2013年有做一個成員喺香港女合組Y Style Girls。2021年又參加過ViuTV節目《鬼同妳上位》。

## 演出
### 電視節目（[[ViuTV]]）
*2020年：《對號入座》十二星座男女
*2020年：《鬼同妳上位》參賽者
*2021年：《點擺》 第10集嘉賓主持

### 電視劇（ViuTV）
*2021年：《太平紋身店》 飾 主持（第11集）

### 電視節目（[[香港開電視]]）
*2020年：《甜到入心》第2集嘉賓

## 參考

## 出面網頁
*
*
盧克伊雲斯

**盧克伊雲斯**（，，）係個英國男演員同歌手，代表作有《人‧神‧魔戰》（2010年）、《天魔戰神》（2011年）同《三劍俠3D：雙城暗戰》。

## 拎
*
*Luke Evans 官方Twitter(@thereallukevans)
*Luke Evans 官方Instagram(@thereallukeevans)
標尼菲

**標尼菲**（，，）係個英國男演員，代表作有《真的戀愛了》、《加勒比海盜：決戰魔盜王》同《笑死人凶間》。

## 拎
*
*標尼菲非官方網頁 
*標尼菲訪問
哥連費夫

**哥連費夫**（，，）係個英國男演員，代表作有《皇上無話兒》、《寫我深情》同《摯愛無盡》。

## 拎

*
狂·神·魔戰

《**狂·神·魔戰**》（，***Wrath of the Titans***）係套2012年嘅美國奇幻冒險片，由Jonathan Liebesman做導演。主演係森禾霍頓、露莎蒙碧姬、標尼菲。
真的戀愛了

《**真的戀愛了**》（，***Love Actually***）係套2003年嘅英國愛情片，由Richard Curtis做導演。主演係阿倫烈卡文、標尼菲、哥連費夫同愛瑪湯遜。
曉格蘭

**曉格蘭**（，，）係個英國男演員同電影監製，代表作有《情難禁》、《四個婚禮一個葬禮》同《雲圖》。

## 拎
* 
* Hugh Grant Biography
* Working Title
* A Yahoo! Hugh Grant fan group
* The BBC's report on the Elton John dinner auction
冧歌有情人

《**冧歌有情人**》（，***Music and Lyrics***）係套2007年嘅美國愛情片，由	Marc Lawrence做導演。主演係曉格蘭同茱芭莉摩。
茱芭莉摩亞

**茱芭莉摩亞**（，，）係個美國女演員，代表作有《變形博士》、《E.T. 外星人》同《收錯愛情風》。

## 拎

* 
* 
* 
*
收錯愛情風

《**收錯愛情風**》（，***He's Just Not That Into You***）係套2009年嘅美國愛情片，由Ken Kwapis做導演。主演係珍妮花安妮斯頓、茱芭莉摩、珍妮花高雲同珍妮花康納莉。
珍妮花高雲

**珍妮花高雲**（，，）係個美國女演員，代表作有《蒙羅麗莎的微笑》、《結婚友沒友》、《收錯愛情風》、《童話鎮》、《優獸大都會》。

## 拎

* 
* 
*
從未咀過

《**從未咀過**》（，***Never Been Kissed***）係套1999年嘅美國奇幻冒險片，由Raja Raymond Gosnell做導演。主演係茱芭莉摩、大衛雅格、米高方丹。
奪命狂呼

《**奪命狂呼**》（，***Scream***）係套1996年嘅美國恐怖片，由韋斯奇里雲做導演。主演係莉芙金寶、大衛雅格、茱芭莉摩同歌迪妮覺絲。
莉芙金寶

**莉芙金寶**（，，）係個加拿大女演員，代表作有《奪命狂呼》、《紙牌屋》同《高凶浩劫》。

## 拎

* 
*
*CNN interview (January 13, 2004)
*IGN Films interview (January 5, 2004)
*E Online! interview (December, 1997)
歌迪妮覺絲

**歌迪妮覺絲**（，，）係個美國女演員同摩度，代表作有《老友記》、《奪命狂呼》同《王牌威龍》。

## 拎
* 
* 
*
大衛雅格

**大衛雅格**（，，）係個美國男演員同導演，代表作有《奪命狂呼》。

## 拎
* 
* 
* David Arquette interview
* The Mighty Vin interviews David Arquette
韋斯奇里雲

**韋斯奇里雲**（，，）係個美國男演員同導演，代表作有《猛鬼街》、《奪命狂呼》同《弦動我心》。

## 拎

* 
* 
* 
* 
* Wes Craven interview
* Official Youtube
靚太唔易做

《**靚太唔易做**》（，***Desperate Housewives***）係套喺2004年至2012年播嘅美國番梘劇。主演係泰莉夏卓爾、菲莉絲蒂夏夫曼、瑪莎歌絲。
泰莉夏卓爾

**泰莉夏卓爾**（，，）係個美國女演員，代表作有《新鐵金剛之明日帝國》同《靚太唔易做》。

## 拎
*Teri Hatcher Online 
*
*
*Teri Hatcher at AOL Coaches  Relationship advice
*Teri Hatcher in Repeat cashmere campaign
菲莉絲蒂夏夫曼

**菲莉絲蒂夏夫曼**（，，）係個美國女演員，代表作有《靚太唔易做》同《尋找他媽…的故事》。

## 拎
* Felicity Huffman Web (fansite)
* Huffman interview, 2005, Miami Herald
* Huffman interview, 2005, PlanetOut
* Huffman interview, 2005, Asbury Park Press
* Huffman interview, 2006, AOL Living
伊娃朗歌莉亞

**伊娃朗歌莉亞**（，，）係個美國女演員，喺美國德州聖體市出世，代表角色有《靚太唔易做》入面嘅蘇嘉碧（Gabrielle Marquez）。

## 拎

*
聖體市

**聖體市**（**Corpus Christi**）係喺美國德薩斯州東南面嘅城市，2018年有326,554人喺度住。

## 攷
詩歌式正義

**詩歌式正義**（**poetic justice**）係一種情節上嘅敘事技巧。指個故仔入面嘅一個角色做出咗某樣道德上啱或者係錯嘅行為，佢嘅行為引致一連串效應，而呢啲效應最後令佢得到應有嘅回報或者報應。
命定悖論

**命定悖論**係指一件事件引致下一件，但下一件事件同時又係第一件事件嘅起因。原則上，呢點唔符合邏輯，不過某啲故仔會講角色因為穿越時空而遇到命定悖論。例：主角坐時光機返到過去想避免一場火燭發生（火燭發生引致主角想返到過去），但主角喺未發生火燭嘅時間唔小心撞跌咗一盞煤油燈，搞到火燭（主角想返到過去引致火燭發生）。

## 睇埋
*時間悖論
*因果關係

類:因果關係
達爾文雀

**達爾文雀**（）係多種近緣嘅雀鳥物種，由查理斯·達爾文發現，當中有約 13 種喺加拉帕戈斯群島生活。

## 睇吓
*進化論
蒲·世界

《**蒲·世界**》（）係香港電視廣播有限公司嘅遊埠節目，由周奕瑋、蔣家旻、陳嘉慧、姜麗文做主持，喺2020年8月31號到10月26號香港時間逢禮拜一20:30到21:00喺J2播。呢個節目搵熟悉嗰度嘅藝人介紹嗰度嘅生活文化。

## 每集內容

## 出面網頁
*蒲·世界 - 主頁 - tvb.com
脂肪組織

**脂肪組織**（**adipose tissue**）係多種動物身體入面都有嘅一種鬆散嘅結締組織，由脂肪細胞（細胞質內含脂肪滴嘅細胞）組成，用來儲脂肪。
共同祖先

兩個物種嘅**共同祖先**（）喺進化論上係指一個早過嗰兩個物種出現、最後進化成嗰兩個物種嘅物種。
黃金螺旋

**黃金螺旋**（；）係由黃金比例衍生出嚟嘅一個圖形，當中每一個正方形同下一個細過佢嘅正方形之間嘅長度比例都成黃金比例。

## 數學特性

黃金螺旋仲同斐波那契數列（Fibonacci sequence）好有啦掕：斐波那契數係一個出名嘅數列，頭兩個數字係 0 同 1，跟住打後每個數都等如前兩個加埋，即係
:F_0=0,\quad F_1=1
同埋
:F_{n+2} = F_{n} + F_{n+1}
斐波那契數列頭 15 個數就係：0, 1, 1, 2, 3, 5, 8, 13, 21, 34, 55, 89, 144, 233, 377, 610

黃金螺旋可以用斐波那契數列大致噉描述，好似下圖噉：

## 睇埋
*斐波那契數
*自然形態規律
## 攷

## 拎
黃金長方形

喺幾何學上，一個**黃金長方形**（**golden rectangle**）係指一個長同闊成黃金比例1:\varphi=1:\dfrac{1+\sqrt{5}}{2}\approx 1:1.618嘅長方形。

黃金長方形有一種好特別嘅自相似特性，如果沿著條邊切走個最大嘅正方形嘅話，剩返嗰個長方形都仲係黃金長方形。

## 睇埋
*黃金比例
*黃金菱形
*費氏數
繪畫理論

**繪畫理論**（）係指藝術相關學者心目中有關畫畫嘅理論。一套繪畫理論會講明「畫嘅定義係乜嘢」以及「一幅畫要點先至會令觀賞者覺得佢靚」等問題嘅答案。到咗 2020 年為止，世人仲未有一套完全一致受到認同嘅繪畫理論。
## 睇埋
*視藝設計原則
*畫畫
*樂理

## 攷
滿足

**滿足**（**satisfaction** / **contentment**）係一種心理狀態，指一個個體覺得自己得到嗮自己需要嘅嘢而有嘅一種正面感覺。
主觀

具有**主觀**（）呢樣性質嘅嘢係淨係由某啲觀察者嘅角度嚟睇係真嘅，例如「某樣嘢係咪靚」呢一點就被指係相當主觀。主觀相對於客觀。

## 睇埋
*藝術
*情緒
客觀

具有**客觀**（）呢樣特質嘅嘢，係無論觀察者定係邊個都係真（或者都係假）嘅。客觀係科學諗頭必要有嘅特徵。客觀相對於主觀。

## 睇埋
*科學
*再現
神經美學

**神經美學**（**neuroesthetics** / **neuroaesthetics**）係美學嘅一個子領域，旨在運用神經科學方法研究「靚」呢個概念：神經美學上嘅研究會用神經成像方法，要受試者一路睇畫等嘅藝術品一路監察住受試者嘅腦活動，然後再要求受試者對睇到嘅藝術品「係咪靚」作出判斷，嘗試靠噉嚟探討「見到靚嘅嘢嗰陣，個人嘅腦入面發生緊乜事」以及「點解人會覺得某啲事物靚」等嘅問題。

## 攷
謝東閔

**謝東閔**可以係：
* 謝東閔 (台灣)，曾任台灣省政府主席、行政院長、副總統
* 謝東閔 (香港)，香港歌手
潔茜西韋

**潔茜西韋**（英文：Jessie Sayre，），全名**潔茜伍德羅威爾遜西韋**（英文：Jessie Woodrow Wilson Sayre），係美國前總統伍德羅威爾遜二女、教育家方濟各西韋個老婆。佢係一位政畀激進兼新派分子，尤其係大力支持同埋推動婦女參政權。

## 經歷

### 早年

1887年響佐治亞州，潔茜出世，係伍德羅威爾遜二女，有一個家姐瑪嘉烈同埋細妹依莉娜。

佢私底下響新澤西州普林斯頓到生活，早年入讀響馬里蘭州巴爾的摩嘅古徹學院，佢同時係Gamma Phi Beta姐妹團嘅成員之一。

畢業之後，佢去到費城到打咗工三年。

### 住響白宮個陣
響1913年7月，佢老豆將潔茜嫁畀教育家方濟各西韋。方濟各西韋當時係哈佛法學院個校長，另外佢仲係伯利恆鋼鐵創辦人兼執行長（即香港嘅總經理）羅拔西韋個細仔。同年11月25號，佢哋響白宮正式結婚。

之後，佢哋去歐洲度蜜月，度完蜜月之後就因為老公方濟各西韋要轉去威廉士學院做嘢而要搬去麻省威廉斯敦。

響1915年1月17號，潔茜響白宮生咗大仔小方濟各西韋，而小方濟各西韋大個之後就好似潔茜咁，做咗一個新派分子。第二年，大女依莉娜西韋出世。響1919年，西韋兩公婆契咗個仔返嚟，改佢個名叫伍德羅西韋。

## 屋企

老豆：伍德羅威爾遜

阿媽：依蓮威爾遜

兄弟姐妹：家姐瑪嘉烈---細妹依莉娜

老公：方濟各西韋

* 大仔：小方濟各西韋
* 大女：依莉娜西韋
* 契仔：伍德羅西韋

## 攷
溶解度

**溶解度**（**solubility**）係化學概念。「『乜』喺『物』嘅溶解度」係指『乜（溶質）』呢種物質「喺『物（溶劑）』入面溶解，形成溶液」嘅能力。

溶解度約莫可分⿰口毋溶、難溶、微溶、可溶、易溶等程度，但⿰口毋同出版物對溶解度嘅分界有⿰口毋同定義。
世界大戰 (小說)

《**世界大戰**》（**The War of the Worlds**）係 H.G. 威爾斯喺 1898 年出嘅一本科幻小說。
菅義偉

**菅義偉**（，，）係日本政治人，2020年到2021年任內閣總理大臣、自由民主黨總裁、內閣官房長官、北朝鮮綁架問題擔當大臣，做過總務大臣同郵政民營化擔當大臣。

## 生平
菅義偉喺1948年出世，屋企係出身秋田縣嘅農家。喺佢高中畢業之後，菅義偉覺得自己冇可能考到同家姐一樣咁好嘅學校，於是決定去東京打工。佢最初喺紙箱工廠打工，但係佢好快就發覺呢種生活同喺鄉下嘅差唔多，於是做咗一陣就冇再做落去。後嚟佢每日返兩份工，朝早響築地市場度做，夜晚又喺新宿嘅餐廳打工，如是者做咗兩年嘢之後，菅義偉儲咗啲錢，考入咗法政大學法學部政治學系半工讀，揀入法政大學嘅原因係因為呢度學費平過其他私立大學。到佢畢業之後，佢去咗建電設備度打工，但係佢個心都係想向政治方面發展。

到1975年，佢經法政大學嘅就業諮詢，識咗一樣係法政大學舊生嘅前眾議院議長中村梅吉，中村嘅秘書再介紹佢去到眾議院議員小此木彥三郎，自此佢就成為小此木嘅秘書。

1987年，菅義偉第一次去選橫濱市議員，但最初唔被睇好，但係佢堅持逐家逐戶去「洗樓」拜訪，結果贏咗。由於佢喺做秘書嗰陣累積到唔少人脈，加上橫濱前市長高秀秀信任內，成日搵問佢有關任用人事上嘅意見，令佢畀人叫做「橫濱影子市長」。

1996年，菅義偉第一次參加國政選舉，喺自己嘅地頭神奈川縣第二區出選，最後贏咗。入到國會之後，菅義偉拜小此木嘅朋友梶山靜六為師（當時小此木已經過身），亦都跟梶山加入黨內派系平成研究會。

1998年，平成研嘅會長小淵惠三想出嚟選自民黨總裁，但係同派系嘅梶山都想選，最後梶山退出平成研究會，菅義偉亦都跟住一齊退出。後來佢改為加入宏池會，喺2000年「加藤之亂」嗰陣，佢冇支持同派系嘅加藤紘一，喺呢件事之後，宏池會分裂成兩派，菅義偉就加入反加藤嘅堀內派。到2009年之後，菅義偉就冇再入其他派系。

2006年，當時安倍晉三第一次任相，菅義偉亦都第一次入閣，擔任總務大臣，後來安倍只係做咗一年左右就因為健康理由辭職，菅義偉亦都冇得再做。

2012年，自民黨打低咗民主黨，重奪政權，安倍揀返菅義偉入閣做內閣官房長官，安倍同菅義偉喺政治上嘅關係好緊密，好多人形容菅義偉係安倍晉三喺政治上嘅老婆。而喺菅義偉做內閣官房長官嘅期間，從來未失過言，畀外界叫做「安定之菅氏」。

2019年4月1號，嗰時係內閣官房長官嘅佢宣佈新年號係「令和」，之後佢就多咗個花名叫「令和大叔」。

2020年9月16號，佢接替安倍晉三，成為日本第99任內閣總理大臣，籌建新內閣。佢亦都係第一個以無派系身份當選自民黨總裁嘅人。不過佢在任期間被指應對武漢肺炎疫情不力，民望一直下跌，最後佢宣佈唔參加2021年9月嘅自民黨總裁選舉，同時放棄連任首相。10月4號，由新任自民黨總裁岸田文雄接任首相。

## 參攷

## 出面網頁

* 
*菅義偉嘅官方網誌
Reflection (花木蘭嘅歌)

《》係由Matthew Wilder同David Zippel寫同製作嘅歌。呢隻歌用咗喺迪士尼1998年嘅電影《花木蘭》。

## 參考

*

## 拎
*  (on Disney's official channel)
* 
* 
*
謝婉雯

**謝婉雯**（）係喺沙士爆發期間，主動救病人嘅女醫生，佢係六名喺香港沙士疫情殉職嘅醫護人員之一。

## 經歷
謝婉雯生於草根家庭，喺新界葵涌石蔭邨長大。讀過石蔭慈幼葉漢小學、東華三院伍若瑜夫人紀念中學（1985年香港中學會考八優）同埋香港中文大學醫學院，成績優異，喺1992年畢業，畢業後喺屯門醫院服務。

### 對抗沙士
2003年3月，沙士喺香港爆發，屯門醫院收咗3個沙士病人，但係唔夠醫生，謝婉雯自願由內科病房轉到SARS病房，當時情況危急，謝婉雯同護士劉永佳先後親自幫末期SARS病人插喉，沾到飛沫，感染病毒。佢喺4月3號留院，15號入深切治療部，5月13號搶救無效不治。嗰日朝早，謝婉雯嘅死訊傳出，引起好多香港市民哀悼。5月17號，謝婉雯個老豆寫咗句嘢送畀香港人：「希望謝婉雯嘅勇氣同犧牲精神，可以鼓勵香港人永不放棄，並多謝各界對謝婉雯嘅關心。」

謝婉雯嘅安息禮拜喺5月22號舉行，時任行政長官董建華同好多局長都有出席，之後謝婉雯嘅遺體安葬喺浩園。跟住董建華宣佈，早前向香港立法會財務委員會要求撥款兩億，而當中7000萬係向受感染病毒嘅醫護人員提供援助，而當中1億3000萬係用喺醫護人員進修同培訓嘅。而為咗紀念呢一位「香港嘅女兒」謝婉雯，前行政長官董建華決定為呢一個進修培訓款項命名為「謝婉雯醫生培訓基金」。

謝婉雯醫生嘅事跡被基督教組織影音使團改編為電視電影《亞洲英雄》同電影《天作之盒》；佢學妹黃燕萍寫咗《一首傳世之歌》去紀念佢，經謝霆鋒作曲，由容祖兒主唱。

## 睇埋
*李文亮：喺武漢肺炎爆發嗰陣披露疫情被訓誡，之後感染肺炎死咗嘅醫生。
*陳靜秋：臺灣第一位喺SARS疫情殉職嘅醫療人員。

## 攷
調色板

**調色板**（**painting palette**）係畫畫嗰陣會用嘅一種架生，指一塊又平又硬嘅表面，俾畫畫嘅人唧啲顏料落去並且擺塊板喺自己隔離。喺油顏色嗰陣，畫畫嘅人可以一需要顏料就伸支畫筆去調色板嗰度加顏料。
畫刀

（）係一種畫畫用嘅嘅刀，可以用嚟溝埋啲顏料、上色（例如上去畫布嗰度）、刮走顏色等等。
藝術運動

**藝術運動**（**art movement**）係指一種喺藝術上有共同目標，俾一班藝術家喺一段時期內（由幾個月至幾廿年不等）所遵循嘅風格。
瑪希敦阿杜德

**瑪希敦阿杜德**（泰文：สมเด็จพระมหิตลาธิเบศร อดุลยเดชวิกรม พระบรมราชชนก；），係卻克里王朝王子，尊稱為**宋卡親王**，係泰國公認嘅醫學同埋公共健康之父，同時係拉瑪五世第六十九個細路、拉瑪八世同埋拉瑪九世個老豆。

## 屋企
張擇端

**張擇端**（），字**正道**，係北宋畫家，東武（而家嘅山東省諸城市）人。《清明上河圖》就係佢畫嘅。

類:中國畫家
類:山東人
水墨畫

**水墨畫**（）係指用墨汁畫出嚟嘅畫。墨汁係將墨放喺墨硯嗰度用水研磨形成嘅。水墨畫係狹義上嘅中國畫，亦可以話係傳統東亞畫藝嘅一個代表：喺唐朝嗰時經已存在，打後喺宋朝時期進入全盛，並且傳到去全東亞嘅各個地區－包括日本同朝鮮半島。就算到咗廿一世紀，水墨畫仲有人喺度畫，例如香港都有本地畫家專門畫水墨畫。

## 嗌法
*
*
*

## 六法技巧
繪畫六法由５世紀嘅畫家同藝術理論家謝赫所著，並記錄喺佢嘅著作《古畫品錄》嘅序論中，當中提及嘅六法為：
*氣韻生動是也，一種講法指其意為傳神，此外亦有指表達畫家人品或使用畫筆同墨水嘅技術要精湛嘅講法。
*骨法用筆是也，即用畫筆嘅技巧喺表現鉤線點戳時要有「骨力」，呢個同當時書法同繪畫密不可分嘅關係有關。
*應物象形是也，即感受物體嘅結構再描畫出物體嘅形態。
*隨類賦彩是也，即因應物體嘅本身色彩而喺作品中加上適當嘅色調同表現出層次感。
*經營位置是也，即對作品構圖、深度嘅思考。
*傳移模寫是也，即對自己嘅草稿作增加刪除之後再畫一次先可以完成作品，此外亦有對古人作品作出模仿摹製作為學習嘅意思。

## 背後思想

水墨畫背後展現咗道家同佛家嘅思想：一般嚟講，水墨畫並唔追求完美噉捕捉事物嘅外表－呢點同中世紀以及文藝復興時期歐洲嘅畫藝大相逕庭，反而係想要捕捉事物嘅「靈魂」；一位水墨畫家畫一隻馬嗰陣，佢要做嘅嘢係理解隻馬嘅脾性，並且畫出一幅令人感受到呢樣嘢嘅圖像，而唔係要盡可能準確噉畫出隻馬嘅骨同肌肉；而畫一朵花嗰陣，水墨畫家唔使完美噉配合朵花嘅花瓣數量或者顏色，而係要用畫嘅線條等嘅特性畫出朵花嘅「香」。

## 出名作品

File:猴貓圖.jpg|《猴貓圖》北宋畫家易元吉，11 世紀
File:Xu Yuting Fishing on a Willow-banked Stream ink on paper hanging scroll The Hashimoto Collectin.jpg|《柳溪漁舟圖》徐雨亭，1863 年
File:Hasegawa Tohaku - Pine Trees (Shōrin-zu byōbu) - right hand screen.jpg|《松林圖屏風》（日文：松林図 屏風，shōrin-zu byōbu）其中一面長谷川等伯，16 世紀


## 睇埋
*中國畫
*山水畫
*水彩畫

## 引述
竹田宮

**竹田宮**（日文：たけだのみや*<sup>Takeda no miya</sup>*）係日本舊時一個宮家，由北白川宮能久親王庶大仔恆久王響1906年創立。1947年，響駐日盟軍總司令指示之下，竹田宮最後一任當主恆德王皇籍脫離，降做平民。依家竹田宮已經改為叫竹田家，而現任當主係竹田恆正。

竹田宮響當年11個皇籍脫離嘅宮家入面，影響力同埋知名度第二高嘅宮家（第一係東久邇宮）。

## 歷史
竹田宮響1906年由北白川宮能久親王庶長仔恆久王創立，個名係嚟自京都市伏見區，而呢個名係由明治天皇改嘅。

1919年，恆久王因為西班牙流感而過身，終年三十六歲，之後由大仔恆德王以十歲之齡繼承竹田宮。1947年，響駐日盟軍總司令指示之下，恆德王皇籍脫離，降做平民，而竹田宮就改為竹田家。

現任當主係竹田恆正。

## 歷任當主

### 竹田宮
* 第一代：竹田宮恆久王
* 第二代（同時係末代）：竹田宮恆德王

### 竹田家
* 第一任：竹田恆德（即竹田宮恆德王）
* 第二任（現任）：竹田恆正

## 系譜
* 竹田宮恆久王
** 竹田宮恆德王
*** 竹田恆正（恆德王大仔）
**** 竹田恆貴（恆正大仔）
*** 竹田素子（恆德王大女）
*** 渡邊紀子（恆德王二女，後嫁畀渡邊宣彥）
**** 渡邊徹（紀子獨仔）
***竹田恆治（恆德王二仔）
**** 竹田恆昭（恆治大仔）
**** 竹田恆智（恆治二仔）
***竹田恆和（恆德王細仔）
**** 竹田恆泰（恆和大仔，係日本出名男右派評論家）
**** 竹田恆俊（恆和二仔）
** 佐野禮子（恆久王大女，後嫁畀佐野常光）
*** 佐野常行
*** 佐野常武
*** 佐野常具
竹田宮恆久王

**竹田宮恆久王**（日文：たけだのみや つねひさおう、）係日本前皇室成員兼陸軍軍人，同時係北白川宮能久親王大仔、竹田宮恆德王老豆，而曾孫係出名男評論員竹田恆泰。

## 經歷
恆久王1882年響京都府出世，係北白川宮能久親王庶大仔，阿媽係妾侍申橋幸子。

1903年畢業於陸軍士官學校，而響1906年獲明治天皇下賜宮號，另起宮家竹田宮。同年，佢參加日俄戰爭，期間響井口嶺之戰入面，佢話奧州南部家第42代當主南部利祥畀人炸死，實際上南部利祥一早響3月4號戰死，而恆久王就走咗返嚟。

1908年就任皇典講究所總裁，同年佢娶咗明治天皇第六個女昌子內親王做老婆。1910年，佢畢業於陸軍大學校，之後生活一直都好平淡。

1919年，佢唔再做貴族院議員。同年4月23號，恆久王因為西班牙流感而過身，終年三十六歲，死後由大仔恆德王接任當主一位。因為咁啱同一個月係皇太子裕仁親王嘅成年禮，所以呢次成年禮被迫要推遲。

## 屋企
老豆：北白川宮能久親王

阿媽：申橋幸子

兄弟姐妹：長細佬廷久王---二細佬成久王---三細佬小松輝久---四細佬二流芳之---五細佬上野正雄

老婆：昌子內親王

* 大仔：竹田宮恆德王
* 大女：佐野禮子

### 系譜

## 拎

* 恆久王傳
* 竹田宮家歷史
教皇諾森十世像

《**教皇諾森十世像**》（**Portrait of Innocent X**）係一幅喺大約 1650 年畫好嘅油畫。
星河戰隊

《**星河戰隊**》（*Starship Troopers*）係美國作家羅拔海萊因喺1959年出嘅軍事科幻小說。

## 改編電影
* 《星河戰隊》（1997年）
* 《星河戰隊2》（2004年）
* 《星河戰隊3：掠奪者》（2008年）
* 《星河戰隊4》（2012年）
* 《星河戰隊5》（2017年）
東伏見宮

**東伏見宮**（日文：ひがしふしみのみや*<sup>Higashifushimi no miya</sup>*）係日本舊時一個宮家，由伏見宮邦家親王細仔依仁親王響1903年創立，不過呢個宮號曾經畀小松宮彰仁親王用過。1947年響駐日盟軍總司令指示下，東伏見宮最後一任成員周子皇籍脫離，降做平民。東伏見宮實際上響1922年已經絕家，後嚟畀東伏見伯爵家取代。

## 歷史
東伏見宮本身係彰仁親王起嘅宮家，但係響1881年天皇為咗紀念彰仁對明治維新嘅貢獻，於是改為另起宮家小松宮畀佢。而響1886年，彰仁親王養仔依仁親王親王宣下，正式繼承東伏見宮。

後嚟，皇室決定要撤消依仁親王嘅皇族身份，將佢降為華族，但係依仁親王響皇籍脫離前幾個月瓜咗，佢又冇仔女，所以皇室決定唔取消依仁親王個老婆周子嘅皇族身份，將東伏見宮當主一位取消，但就保留東伏見宮嘅皇族銜頭。依仁生前認咗久邇宮邦彥王細仔邦英王做契仔，後嚟由周子親手養大佢。

1931年，邦英王皇籍脫離做華族，改起東伏見伯爵家，正式取代東伏見宮。

1947年響駐日盟軍總司令指示下，東伏見宮最後一任成員周子皇籍脫離，降做平民。1955年，周子過身，東伏見宮正式絕家。

## 歷任當主

* 先祖：東伏見宮嘉彰親王（即小松宮彰仁親王）

* 第一代（同時係末代）：東伏見宮依仁親王
馮肇均

**馮肇均**（，）前香港無綫電視編導。現為自由身製作人。

## 簡歷
馮肇均於2012年加入無綫電視擔任助理編導，於2017年晉升為編導，作品包括《愛·回家之開心速遞》、《C9特工》、《大帥哥》等等。他於2020年離開無綫後成為自由身製作人，主要參與ViuTV電視劇的製作。

## 編導電視劇
### 助理編導時期
*2012年：《大太監》
*2012年：《愛·回家》
*2013年：《仁心解碼II》
*2013年：《舌劍上的公堂》
*2014年：《忠奸人》
*2015年：《無雙譜》
*2015年：《梟雄》
*2015年：《愛·回家 (第二輯)》
*2016年：《公公出宮》
*2016年：《律政強人》
*2016年：《愛·回家之八時入席》
*2017年：《愛·回家之開心速遞》
*2017年：《迷》
*2017年：《超時空男臣》
*2018年：《大帥哥》
### 編導時期
*2017年：《超時空男臣》
*2017年到依家：《愛·回家之開心速遞》
*2018年：《大帥哥》
*2020年：《C9特工》

## 演出電視劇
*2020年：《愛·回家之開心速遞》飾 言少（第945、972、997集）

## 參考

## 出面網頁
*
類:前無綫電視人物
𠊎

「**𠊎**」係對同客家人相關啲嘢嘅統稱。

* 「𠊎話」、「講𠊎」——客家話
* 「𠊎佬」「𠊎人」——客家人

__DISAMBIG__
水彩紙

**水彩紙**（**watercolour paper**）係指特登整嚟俾人畫水彩畫嘅紙，同一般嘅紙比起上嚟會冇咁易一掂到水就爛。
兔仔 (丟勒)

《**兔仔**》（**Young Hare**；德文：**Feldhase**）係德國畫家丟勒喺 1502 年畫嘅一幅水彩畫。
自畫像

**自畫像**係指畫畫嗰個人畫自己個樣嘅作品。英文嘅「self-portrait」廣義上可以包埋**自雕像**等由一個人整嚟描繪自己嘅作品。
溫斯勞·荷馬

**溫斯勞·荷馬**（，）係美國一個風景畫家同版畫家，被認為係 19 世紀美國最重要嘅畫家之一。
莊·辛加·沙金特

**莊·辛格·薩金特**（**John Singer Sargent**，）係美國藝術家，一世人創作咗 900 幅油畫，2,000 幾幅水彩畫，以及數唔嗮咁多幅素描畫同炭筆畫。
畫板架

**畫板架**（**painting easel**）係指一個可以企喺度、而且支撐得到一幅畫布嘅架，俾一個人企喺度或者坐喺度畫畫。喺畫大幅嘅油畫或者戶外畫畫嗰陣零舍常用。
戶外畫畫

**戶外畫畫**（**plein air painting**；法文：**en plein air**）係指喺室外空間畫畫。例如畫畫愛好者喺畫風景畫嗰陣，就好興去戶外地方一路望住想畫嘅風景一路畫。
四辻宮

**四辻宮**（日文：よつつじのみや）係日本一個曾經存在嘅宮家，由順德天皇第六個仔善統親王1233年左右創立，歷3代，直到1402年絕家，有指係歷史上第一個世襲宮家。但係歷史上就冇任何關於佢哋後人嘅資料，就連確實住嘅地方都冇人知。

## 歷史
四辻宮係由善統親王響1233年左右創立，而善統響1291年出家，所以由仔尊雅王繼承當主一位。歷史上對於尊雅王嘅資料唔多，淨係知佢有三個仔女，分別係大仔無極志玄、大女智泉聖通同埋細仔善成王。響1356年，善成王皇籍脫離，改名叫四辻善成，以伯爵身份繼承當主一位。1395年善成出家，而後嚟善成響族譜上唯一一個仔松蔭常宗又響1407年出家，所以歷史學家判斷四辻宮就此絕家。

但係善成如果真係得松蔭常宗一個仔，咁一定會反對佢出家，因為佢出咗家就冇人繼承當主一位，所以有人認為唔合理，但響族譜上善成又冇其他仔女。

## 歷任當主
* 第一任：善統親王
* 第二任：尊雅王
* 第三任（末代）：四辻善成
六條宮

**六條宮**（日文：六条宮，ろくじょうのみや）係日本鐮倉幕府時代嘅一個宮家，由後鳥羽天皇三仔雅成親王響1212年創立，共歷2代。啲人普遍認為六條宮係日本史上最早出現嘅宮家，但係近年開始有好多人否認呢個觀點。

## 歷史
後鳥羽天皇三仔、順德天皇親細佬雅成親王響1200年出世，之後過繼畀宣陽門院覲子內親王，從此就住響六條殿，而雅成響五歲嗰時就親王宣下。1212年，雅成親王創立宮家六條宮，個名正正就係嚟自六條殿。響1221年發生承久之亂，雅成親王一度畀人流放去但馬國，不過後嚟又返翻嚟首都，搬返去六條殿住。

後嚟雅成親王響1226年出家，死後由大仔澄覺法親王繼承當主一位，呢個「老豆傳仔」嘅情況響當時係好少見，所以呢個情況有人判斷，依家啲宮家之所以係咁係受六條宮影響。1289年，澄覺法親王死咗，六條宮絕家。雖然有啲人認為六條宮係日本史上最早出現嘅宮家，但係近年開始有好多人提出相反意見，因為澄覺法親王生前並冇話過自己係「六條宮當主」，所以啲人懷疑六條宮係咪淨係雅成親王嘅宮號，而並冇傳畀澄覺法親王。
賀陽宮

**賀陽宮**（日文：かやのみや）係日本舊時一個宮家，原先係朝彥親王嘅宮家，後嚟由邦憲王繼承。1947年響駐日盟軍總司令指示下，賀陽宮最後一任當主恆憲王皇籍脫離，降為平民。現任當主係賀陽正憲。

## 歷史
大約響1864年，朝彥親王由中川宮改為起賀陽宮，但係佢響1875年又另起宮家久邇宮，所以賀陽宮需要人繼承。原先，身為大仔嘅邦憲王係絕對可以繼承久邇宮，但係最後佢決定將久邇宮讓畀細佬邦彥王，自己就響1900年就任賀陽宮當主一位。

響1909年，邦憲王過身，由大仔恆憲王接任當主一位。1947年響駐日盟軍總司令指示下，恆憲王皇籍脫離，降為平民。之後賀陽宮改為賀陽家。

由於大仔邦壽王冇仔女，於是佢死後就由恆憲王二仔治憲王繼承賀陽家當主一位。2011年，治憲王過身，又冇仔女，而老三章憲王又早死，所以就傳咗畀章憲王個仔賀陽正憲。而正憲就做到依家。

## 歷任當主

### 賀陽宮

* 第一代：賀陽宮邦憲王
* 第二代（末代）：賀陽宮恆憲王

### 賀陽家

* 第一代：賀陽恆憲（即賀陽宮恆憲王）
* 第二代：賀陽邦壽（即邦壽王）
* 第三代：賀陽治憲（即治憲王）
* 第四代（現任）：賀陽正憲
何世柱

**何世柱**（，）係香港商界人士，前天天日報社長。

## 生平
何世柱係建築商何耀光阿仔，祖籍福建，落籍廣州。1956年香港華仁書院畢業，再喺香港工業專門學校（香港理工大學前身）畢業。

1985年，佢開始做立法局議員，前後做咗7年，1991年卸任，1996年獲選臨時立法會議員，1998年透過選舉委員會界別擔任立法會議員，2000年連任失敗。

## 個人榮譽
* 太平紳士（1969年）
* MBE勳銜
* OBE勳銜
* 銀紫荊星章（1999年）
* 金紫荊星章（2007年）
* 嶺南大學榮譽院士（2009年）
* 大紫荊勳章（2015年）
* 廣州市榮譽市民

## 公職

* 香港再出發大聯盟發起人
* 香港廣州社團總會永遠名譽會長

## 攷

## 出面網頁

* 
* 永遠榮譽會長 - 何世柱先生 大紫荊勳賢 金紫荊星章 銀紫荊星章 太平紳士，香港中華總商會

類:香港建制派人士
類:全國政協香港委員
類:前香港立法會議員
類:前香港立法局議員
類:嶺南大學 (香港) 榮譽院士
類:香港自由黨員
類:香港馬主
類:香港華仁書院舊生
類:祖籍福建
類:廣州人
世柱
陳榮燦

**陳榮燦**（，），人稱「燦叔」，係香港民建聯成員，廣東江門出世。

## 立法局／會議員履歷
* 1995年至1997年香港立法局議員（酒店及飲食界）
* 1997年至1998年任臨時立法會議員
* 1998年至2000年香港立法會議員（勞工界）

## 個人榮譽
* 銅紫荊星章（2005年）
* 職業訓練局榮譽院士（2015年）

## 部分公職

* 民建聯第10屆監察委員

## 攷

## 出面網頁
* 

類:職業訓練局榮譽院士‎
類:前香港立法局議員
類:前香港立法會議員
類:香港建制派人士
類:香港民建聯黨員‎
榮燦
楊耀忠

**楊耀忠**（，），係香港建制陣營（傳統親中派）政治人物同教育界人物，第九至第十二屆港區全國人大代表，臨時立法會同香港立法會第一至第二屆議員，民主建港協進聯盟成員，香港教育工作者聯會（教聯會）前任會長，天水圍香島中學榮休校長，天水圍香島中學校監。

## 生平
楊耀忠1976年喺香港中文大學政治與行政學畢業。

### 政治生涯
作為香港親北京教育社團教聯會嘅阿頭，楊耀忠幾次代表該會同香港教育專業人員協會（教協）歷任會長司徒華同張文光競逐前立法局嘅教育界功能界別議席都輸。香港主權移交後，屬泛民主派嘅張文光「落車」，楊耀忠繼承臨時立法會教育界功能界別議席。其後喺第1同第2屆香港立法會選舉循選舉委員會界別入立法會。第2屆香港區議會選舉，楊耀忠喺美孚選區輸畀民主黨候選人、香港商業電台前高級監製王德全。2004年，佢唔再尋求連任立法會議員。

喺度，楊耀忠等人為咗令政府拆卸天星碼頭而將該碼頭評為三級文物，佢更明言皇后碼頭價值唔大，結果古物諮詢委員會決議將皇后碼頭評為一級文物。

### 教育界生涯
楊耀忠由1996年起喺香島中學各間分校做過教學同行政工作。1996年9月，楊耀忠出任香島中學校長；2001年轉任天水圍香島中學創校校長；2011年接任將軍澳香島中學校監。喺香島中學做咗19年校長之後，楊耀忠喺2015年退下天水圍香島中學校長一職，轉任天水圍香島中學校監。 

## 選舉及提名經歷
喺2016年，佢有份提名林鄭月娥參與2017年香港行政長官選舉。
## 個人榮譽
* 銅紫荊星章（2001年）
* 非官守太平紳士（2004年）

## 部分公職
* 中國和平統一促進會香港總會會務顧問
* 香港華夏工商協會榮譽顧問
* 香港升旗隊總會總副主席、司庫
* 兩岸和平發展聯合總會榮譽顧問
* 香島教育機構教育發展總監
* 香港中華文化總會名譽會長

## 睇埋
* 香港商報

## 攷

* 傳楊耀忠拒續掌教聯會，東方日報
* 教聯會年底換屆 楊耀忠「退下火線」，文匯報 (香港)

## 出面網頁
* 
* 立法會議員 -- 楊耀忠議員 

類:前香港立法會議員
類:香港中學校長
類:香港民建聯黨員
類:香港建制派人士
類:前港區人大代表
類:香港中文大學舊生
耀忠
固定劑

**固定劑**（**fixative**）喺畫畫上係指一啲攞嚟噴落一幅畫作上面、令幅畫上面嘅顏料冇咁易剝落嘅液體，常用於粉彩畫等用固體性顏料畫嘅作品。
粉彩畫

**粉彩畫**（ | ）係指用粉彩畫嘅畫。粉彩係一碌碌將乾、處於粉狀嘅顏料用結合劑（）固定成一嚿形成嘅棒，叫粉彩筆，粉彩筆因為已經係固體，所以畫粉彩唔係用支畫筆沾，而係將碌粉彩磨落去畫嘅表面上，等顏料因為磨擦力由支棒嗰度脫落，並且黐上去塊表面，形成有色彩嘅圖案。粉彩源於 15 世紀，而喺打後嗰幾個世紀，西人一路都有畫粉彩畫，都出咗唔少名作。

## 細分
粉彩分乾粉彩同油粉彩兩種，分別係乾粉彩用嘅結合劑淨係滑石粉同硫酸鋇等等嘅乾嘅物料，而油粉彩嘅結合劑就係少量嘅油同蠟。

乾粉彩可以整出不亞於第啲顏料嘅鮮艷色彩，不過因為乾粉彩呈固體粉狀（相對於處於液體狀態嘅油彩同水彩），所以喺繪畫技巧同畫作保存方法上同油畫以及水彩畫相當唔同：乾粉彩表面比較脆弱容易剝落，所以通常要加塊玻璃喺畫嘅表面先至容易保存，亦有做法係噴一浸固定劑（）喺幅畫嘅表面上；只要做咗呢啲保存工作，一幅乾粉彩畫可以保存到成幾個世紀都唔變

## 安全
另一方面，因為乾粉彩呈粉狀，所以畫畫嘅人一路畫，就會一路吸入粉彩筆嘅顏料同結合劑，呢啲物質，特別係顏料，好多時帶有唔同程度嘅毒性，長遠嚟講可以對畫畫嘅人嘅呼吸系統健康造成危害，所以專門畫乾粉彩嘅畫家原則上都要做健康上嘅防護措施，包括用粒子過濾呼吸器（即係防微粒，唔防毒氣嘅豬嘴）或者安裝通風系統（即係工業級嘅抽氣扇），相對嚟講，油粉彩嘅油同蠟可以有效防止顏料飛起，大大減低咗吸入風險。

## 作品

File:Louis15-1.jpg|路易十五嘅畫像，1748 年莫里斯·拉圖爾（Maurice La Tour）
File:Edgar Germain Hilaire Degas 029.jpg|《梳緊頭嘅女人》（法文：La Toilette）德加（Edgar Degas），1885 年
File:Redon.flower-clouds.jpg|《花雲》（Flower Clouds）奧迪隆·雷東（Odilon Redon），1903 年
File:Lesser Ury Siegesallee mit Siegessäule im Herbst.jpg|1925 年一幅粉彩畫


## 睇埋
*油畫
*蠟筆
## 引述
塑膠彩

**塑膠彩**（**acrylic paint**）係指用顏料粉調和丙烯酸樹脂聚化乳膠製成嘅物料，可以用嚟畫畫。
聖嘉芙蓮修道院

**聖嘉芙蓮修道院**（希臘文：**Μονὴ τῆς Ἁγίας Αἰκατερίνης**）係位於埃及西奈半島南端嘅基督徒修道院，歷史可以追溯到公元 6 世紀，經已俾聯合國教科文組織列做世界文化遺產。
熱蠟畫

**熱蠟畫**（**hot wax painting** / **encaustic painting**）係指將加熱咗成液體狀態嘅蜂蠟（beeswax）同粉狀顏料溝埋形成有色熱蠟，再用呢啲有色熱蠟畫出嚟嘅畫，亦有熱蠟畫會採用蜂蠟以外嘅蠟或者喺啲蠟嗰度加入少少亞麻籽油等嘅物料。熱蠟畫通常會係畫喺木頭、石頭或者畫布上面，一般會用畫刀等金屬架生或者特製嘅畫筆嚟畫上去個表面嗰度，畫好想要嘅圖案之後，畫畫人就會等啲蠟慢慢冷卻變硬，形成一幅完成作品。熱蠟畫通常都需要用好多特製嘅架生先至可以畫得到，所以唔係咁常見。

熱蠟畫出名在於佢嘅古老性：熱蠟畫嘅其中一個英文名「encaustic painting」源自希臘文嘅「enkaustikos」，意思係「燒入去」噉解；事實係，熱蠟畫嘅做法早喺公元 1 世紀經已有古羅馬人喺度用，而好多 1 至 3 世紀嘅古埃及同古羅馬文物上都有用熱蠟方法畫出嚟嘅圖像。喺中世紀嗰陣，熱蠟畫喺東歐（睇埋拜占庭帝國）同埋中東嘅某啲地區一路都有相當嘅影響力。而呢種獨特嘅畫畫方式仲喺 1990 年代開始喺西方世界重新崛起。

## 圖庫


File:Petersinai.jpg|埃及聖嘉芙蓮修道院嘅聖像；公元 6 世紀
File:Mary & Child Icon Sinai 6th century.jpg|聖嘉芙蓮修道院描繪聖母嘅聖像；公元 6 世紀
File:Abgarwithimageofedessa10thcentury.jpg|公元 10 世紀一幅熱蠟畫

## 睇埋
*濕壁畫

## 攷
創造亞當

《**創造亞當**》（**The Creation of Adam**；意大利文：**Creazione di Adamo**）係一幅舉世聞名嘅濕壁畫，係由米高安哲羅喺 1512 年畫喺西斯汀禮拜堂嘅天花板嗰度嘅。
廣告彩

**廣告彩**（**gouache** / **opaque watercolour**），粵文又有叫**水粉**，係一種畫畫用嘅顏彩，由自然顏料、水同結合劑造，特登設計成唔透色，但又好似水彩噉可以乾咗之後重新再整濕。常用於海報（所以就叫「廣告」彩）、插圖或者漫畫等嘅媒體。
蛋彩

**蛋彩**（）係畫畫用嘅一種顏彩，係用水溶性嘅結合劑（通常係蛋黃等黐立立嘅物質）溝埋顏料形成嘅。
數碼繪畫

**數碼繪畫**（）係指用電腦方法創造畫作。一般嚟講，數碼繪畫嘅做法係，畫畫人會用一啲電子架生（可以睇吓數碼繪圖板）控制住部電腦，用部電腦嘅圖像軟件畫出想要嘅圖像，然後再將呢啲訊息傳去打印機等嘅機械嗰度，等部打印機將顏料加落去紙等嘅表面上高，而且廿一世紀嘅圖像軟件仲有好多技術能夠造出似油畫或者水彩畫噉嘅筆觸等嘅效果。

## 睇埋
*演算法藝術
數碼繪圖板

**數碼繪圖板**（**graphics tablet**）係一種用電磁技術嘅電腦輸入裝置，使用方式係用專用電磁筆喺一塊數碼板表面上寫嘢畫嘢。
逆統戰：致地與海的革命者

《**逆統戰：致地與海的革命者**》（，簡稱《**逆統戰**》）係一款由臺灣團隊「ESC臺灣境外戰略溝通工作小組」設計嘅遊戲。由於遊戲本身反中國共產黨政治立場鮮明，成日畀中國「小粉紅」喺社交媒體「出征」聲討。

## 背景
根據研發團隊所講，「逆統戰」呢個詞最早喺2017年臺灣嘅一篇網路社論出現。逆統戰，就係「對共產黨逆向實施統戰」。聯合一切中共嘅敵人，打擊中共。佢哋希望藉由遊戲宣揚逆統戰理念，亦希望玩家因為遊戲好玩，而開始對現實嘅廣大世界同佢嘅悲壯故事產生興趣。

## 團隊嘅理念同論述
*
*
2018年5月，ESC團隊發表咗《逆統戰》中集之後被香港大公報同國臺辦譴責。

## 被環球時報點名譴責
喺2020年9月25號，環球時報刊登咗一篇標題「警惕分裂勢力在虛擬空間煽動」嘅文，篇文先係讚個遊戲美術風格迎合時下後生仔口味，不過之後就話如果喺遊戲入面滲入「台獨、港獨」思想，可能「對青少年造成惡劣影響，進而影響中國的國家安全」。篇文呼籲中國需要高度重視「台獨、港獨」勢力喺虛擬空間嘅感性煽動，注意隱藏喺各類新興媒介嘅感性煽動，話虛擬空間唔係「國家安全嘅法外之地」，並鼓勵中國企業透過投資、控股等等嘅商業方式「文化出海」，喺未來逐步提升虛擬空間入面嘅潛在話語權。

針對設計遊戲被中國官媒點名，ESC臺灣境外戰略溝通工作小組喺Facebook發文表示，「先說結論：我們終於『被譴責』了！感謝【環球時報】宣傳與讚美 （媽～我在這～～揮手）」。

團隊戲稱：「我們一直酸看不到中共譴責及小粉紅出征，中共在一個月努力嚴謹的研究與評估後，再也無法壓制【逆統戰】的聲量，只好『被迫』出手正面譴責；台獨份子分裂勢力在『虛擬空間』蠢蠢欲動，嚴重危害中國國家安全！哈囉？我們一直在這喔，是現實空間！是你們不敢來？！各位支持者！！！幹得好！你們『成功逼出官媒環球時報』，+100分！」

## 相關作品
*《逆統戰：烽火》（流動電話遊戲）

## 攷

## 出面網頁
*
英文圈

**英文圈**（；）指以英文做法定語言嘅地區，最主要嘅包括咗英國、澳洲、紐西蘭、愛爾蘭、加拿大（唔包魁北克省）同埋美國。

## 國家
### 英國

英國（UK）係由大不列顛島上面嘅英倫（England）、蘇格蘭（）同威爾斯（），加埋愛爾蘭島東北部嘅北愛爾蘭（Northern Ireland）共同組成，仲包括 1,098 個島仔同埋一啲海外領地。英國本土係喺歐洲大陸西北面嘅不列顛群島，畀北海、英倫海峽、塞爾特海、愛爾蘭海同大西洋包圍。

近代英國藉住300幾年嘅貿易、移民同埋武力征服，曾經將帝國嘅殖民地伸展到世界各地，喺高峰期領土遍及地球四分之一嘅土地，包括晒南極洲在內嘅七大洲、四大洋，據統計，1920年英國嘅殖民地人口有多過四億，土地面積達3500萬平方千米。無時無刻都有部份英國領土畀太陽曬住，所以英國亦都畀人叫做「日不落帝國」（the sun never sets on the British Empire）。

### 美國

美國，即美利堅合眾國（，縮寫為U.S.或者U.S.A.‎，或常簡稱為America、United States或者The States，花名 Uncle Sam），以前因為佢國旗嘅花紋而俾人叫做花旗國（喺清朝末年），係北美洲一個國家，北面接壤加拿大，南面接壤墨西哥。首都係華盛頓哥倫比亞特區（Washington, D.C.），最大城市係紐約市（New York City）。

喺廿世紀，美國一路有龐大嘅文化影響力，產出咗好多電影同電子遊戲等嘅影視娛樂產品，將美式英文傳到去全世界。

### 加拿大

加拿大（，英文發音：；法式法文發音：；魁北克法文發音：）係世界上國土第二大國，佔咗北美洲北部嘅大部分，南部同西北部同美國接壤，海域東去到大西洋西部，西去到太平洋東部，北去到北冰洋。每年7月1號係加拿大國慶。

加拿大聯邦係由加拿大十個省同埋三個地區組成嘅。加拿大行雙文制度同埋係一個多元文化主義嘅國家，官方語言係英文同法文（尤其係魁北克省主要係用法文嘅）。喺一個咁先進嘅工業化國家，加拿大保持住多元化嘅經濟，喺好大程度上依賴豐富嘅自然資源。

加拿大嘅卑詩省有好多粵籍華僑。

### 澳洲

### 紐西蘭

## 睇吓
*大英帝國
*英文歷史
*日耳曼語言

## 引述
為藝術而藝術

**為藝術而藝術**（英文：**art for art's sake**），係 19 世紀早期法國唯美主義運動口號嘅粵文翻譯。呢套主張講嘅係認為，藝術有內在價值，唔係淨係為咗教導道義或者賣錢等作用而存在。
阿爾弗雷德·西斯尼

**阿爾弗雷德·西斯尼**（**Alfred Sisley**，）係一位法國畫家，係印象派其中一個創始人。
恩斯特·路德維希·卡希納

**恩斯特·路德維希·卡希納**（**Ernst Ludwig Kirchner**，）係一個德國表現主義畫家。
靜物畫

**靜物畫**（**still life**）係畫嘅一種，指畫嘅係一啲死物，例如係畫一盤生果噉。
人體畫

**人體畫**（**figure painting**）指集中畫一個或者多個人嘅身體嘅畫，會強調畫中人嘅身材，而畫中人好多時係唔著衫嘅。
茶水畫

**茶水畫**（**bodegón**，源自西班牙文「bodega」，即係西班牙文「茶水」噉解）指畫茶水間常見物品（杯具同酒等）嘅畫。
城景畫

**城景畫**（**veduta**，源自意大利文「景象」噉解）指畫嘅係一片城市嘅景象嘅畫。
高奇峰

**高奇峰**（），名**嵡**，字**奇峰**，係廣東番禺人，嶺南畫派畫家，同佢阿哥高劍父、陳樹人並稱「二高一陳」，又稱「嶺南三傑」。
野獸派

**野獸派**（**fauvism**）係一個廿世紀初一場藝術運動，反對印象派對「要自然噉描述光同顏色」嘅執著，主張運用強調狂野色調。
抽象表現主義

**抽象表現主義**（**abstract expressionism**）係起源於 1940 年代嘅紐約市嘅一場藝術運動，被指係美國發展出一套獨有畫藝嘅開端；抽象表現主義受超現實主義影響，唔以描繪具體嘅物件做目標，而係通過用點、線、面、色彩、形體同構圖等抽象化嘅嘢嚟傳達各種情緒。

## 參考
普普藝術

**普普藝術**（**pop art**）係喺廿世紀中源自美國同英國嘅一場藝術運動，集中於運用流行文化當中嘅影像嚟創造藝術品：普普藝術會用到廣告同漫畫等量產嘅文化產品裏面嘅影像做畫作嘅一部份，而呢點被認為係對西人傳統雅藝術（fine art）概念嘅挑戰。

## 攷
雅藝術

喺歐洲傳統當中，**雅藝術**（）係指學術性嘅藝術，會追求達致藝術理論當中嘅美學理想。
照相寫實主義

**照相寫實主義**（**photorealism**）係起源於 1960 年代嘅紐約市嘅一場藝術運動，追求一幅畫要畫到好似相噉。
唐朝畫

**唐朝畫**係指唐朝嘅畫藝。喺隋唐朝期間嘅唐人一路有畫畫，而且呢個時期嘅畫有明顯嘅特色：唐朝畫當中其中一樣最出名嘅係人物畫，喺呢個時期嘅名作有《虢國夫人遊春圖》等，而且呢個時期啲作品所畫嘅人物好多變，由皇帝以至仕女或者軍人都有；除此之外，據講唐朝畫另一個特點係開始多咗山水畫，而且經已明顯受到道家同佛家思想影響，出現「畫靈魂而非執著畫實相」嘅特性。


File:唐 张萱 虢国夫人游春图.jpg|《虢國夫人遊春圖》


## 攷
散點透視

**散點透視**係中國畫當中嘅一種技巧。同西洋畫唔同嘅係，西洋畫注重由畫面當中嘅一個觀察角度嘅空間縱深，通常得一個消失點，而中國畫當中嘅空間縱深處理往往有多個消失點，同時自然具有多個觀察角度。
陳曾熙

**陳曾熙**（），原籍廣東順德，係香港大型地產商恆隆集團嘅創辦人兼首任董事長，陳啟宗、陳樂宗（陳絜宗）嘅爸爸，陳曾熙家族主要成員。

## 生平
陳曾熙嘅家庭富有，喺二戰之前，留學日本，攻讀土木工程。之後，任職伍宜孫家族嘅永隆集團，負責外匯、樓宇按揭等。喺1950年代初，自立大隆地產。其中細佬陳曾燾嚟到香港幫阿哥發展，外包政府及其他地產發展商嘅建築項目。陳曾熙喺1960年9月13號創立恒隆集團，並喺1960年代初贏得同政府換地權益，早前買咗九龍荔園毗鄰嘅九華徑山地，興建瑪嘉烈醫院，所以交換得何文田發展恆信園，獲利甚豐。喺1970年代初期，陳曾熙致力業務多元化，由日本引入乾洗，及經營石油氣、停車場、金融、保險等。1972年帶領恒隆上市。1977年，發展九龍灣德福花園以及淘大花園，其後1984年興建康山花園、康怡花園等。1985年，陳曾熙發現身患重病，即深居簡出，並曾經到外國求醫。1986年初病發入住伊利沙伯醫院，3月8號病逝，終年63歲。3月10號上午出殯，隨即火葬。陳曾熙遺下一妻三子，家屬遵照遺願設立「陳曾熙紀念基金」以培養後進，遺產由舊屬殷尚賢當基金信托人。

晨興集團係其中兩個仔陳啟宗、陳樂宗創辦，係一間集創投、地產等多元事業嘅企業。

2014年9月，陳啟宗、陳樂宗兄弟以晨興基金會名義向哈佛大學捐贈3.5億美元，捐贈金額創下哈佛大學單筆捐贈紀錄。為紀念陳曾熙，接受贈款嘅哈佛公共衛生學院改名為。

## 參考資料

類:祖籍順德
類:香港有錢人
山水畫

**山水畫**（）係國畫入面最主要嘅類型之一，喺劉宋時期開始發展。呢類畫主要描繪山同埋河、湖等水景，特別重視「平遠」、「高遠」同「深遠」多過闊遠。山水畫有幾個主要嘅視覺特徵：

*用散點透視嘅手法，令觀者有種喺山路漫步嘅感覺，視點可以不斷轉換，經常會畫成好長嘅畫卷；
*透過遠近山峰嘅形態同墨色深淺對比，營造「深遠」嘅立體感同山谷幽深嘅效果；
*特別注重「意境」，唔係要準確描繪實物外形（同西洋畫嘅寫實主義好唔同），而係用雲霧同人跡（好似隱士嘅茅屋）去表達山水嘅主觀真實，呢個特點被認為係反映咗道家嘅思想。
山水畫嘅風格喺日本畫同韓國畫度都有保留落嚟。

用西洋畫嘅詞彙嚟講，山水畫可以算係風景畫嘅一種。

## 特徵
山水畫唔拘泥於物體本身嘅真實性，而重在佢背後嘅主觀真實，「山川使我為山川言」，呢個係中國山水畫一個非常重要嘅特徵。

由古代開始，中國嘅山水畫嘅特點係一定要有人或者建築出現喺畫上，呢幅畫先至顯得有生氣；日本古代雖然都係學習中國畫嘅技法，但日本嘅風景畫始終冇人或者動物出現，顯示嘅係寧靜嘅氣氛；歐洲就直到文藝復興時期先至出現作為人物背景嘅風景，到咗17世紀先至開始有純粹嘅風景畫。

## 技巧

一般嚟講，山水畫嘅技巧包括咗「勾」、「皴」、「擦」、「染」同「點」五個步驟：首先用墨線勾出山石嘅輪廓，然後用各種皴法畫出山石嘅明暗向背，然後用淡墨渲染，進一步加強山石嘅立體感，最後再用濃墨或者鮮明嘅顏色點出石頭上嘅青苔或者遠山嘅樹木。

## 作品

File:Ma Yuan Walking on Path in Spring.jpg|宋朝人馬遠《山徑春行圖》
File:Kao K'o-kung 002.jpg|元朝人髙克恭一作
File:Getsuya Sansui by Hashimoto Gahō.jpg|19 世紀日本畫家橋本雅邦《月夜山水》


## 睇埋
*國畫
*四君子
*風景畫

## 引述
馬遠

**馬遠**（），字**遙父**，號**欽山**，係南宋一位傑出嘅山水畫家。原籍河中（而家嘅山西永濟附近）。
文人畫

**文人畫**，又有叫「**士人畫**」泛指古代唐人社會當中文人同士大夫畫嘅畫，以別於宮廷畫（院畫）同民間畫。文人畫講究全面嘅文化修養，提倡「讀萬卷書，行萬里路」，必需要做到詩、書、畫同印相得益彰，表達嗮人品、才情、學問同思想等一個文人要有嘅素質，題材上多數為山水、花鳥同梅蘭竹菊等。

## 攷
院體畫

**院體畫**，簡稱「**院畫**」：狹義上係指中國古代皇室宮廷畫家嘅畫作，喺宋朝最興盛，反映仕女同仕大夫等嘅宮廷題材。
錢選

**錢選**（），字**舜舉**，號**玉潭**，別號**巽峰**等，係元朝畫家，吳興（現今嘅浙江湖州）人。
花鳥畫

**花鳥畫**（）係國畫一種，始於唐朝嘅中國，及後整理成體系，就傳到朝鮮半島同日本等地。雖然叫做「花鳥」畫，不過唔係淨係包括畫花同雀仔嘅畫，仲可以係畫細小嘅植物、昆蟲以至水中生物（例如細條嘅魚），有時仲可以包埋畫依啲環境當中嘅細路嘅畫。

## 圖庫

## 睇埋
*國畫
*山水畫
陳啟宗

**陳啟宗**（，）係香港企業家，恒隆集團及恒隆地產嘅董事長，香港人士，香港出世，祖籍廣東順德。陳啟宗早年畢業於聖保羅男女中學中文部，後於美國南加州大學取得工商管理學碩士。

## 生平
*1972年，陳啟宗加盟由阿爸陳曾熙同阿叔陳曾燾一手創辦嘅公司。
*1986年，阿爸離世，由阿叔出任集團董事長，陳啟宗則獲委任加入恒隆地產董事局。
*1991年，阿叔退任董事，由陳啟宗出任恒隆集團及恒隆地產之董事長，成為恆隆第三代掌舵人。恒隆集團非執行董事陳樂宗佢係細佬為其胞弟。

陳啟宗係香港地產建設商會嘅副會長、亞洲協會副主席兼其香港分會主席，及中國國務院相關嘅中國發展研究基金會理事會顧問。陳啟宗亦為多家國際智庫同香港科技大學、清華大學及美國南加州大學等大學嘅董事局或顧問委員會成員。

## 政治立場
佢係香港親中派一員。
### 選舉及提名經歷
喺2016年，佢成為香港特别行政區選舉委員會地產及建造界委員。之後，佢有份提名林鄭月娥參與2017年香港行政長官選舉。

## 公職

* 滬港社團總會名譽會長

## 事件
*1996年8月起加入安然公司董事局，安然公司爆發會計醜聞期間擔任財務及核數小組成員。並於2002年離開董事局。
*批評香港財政司司長曾俊華「唔應使又使」派糖係「大罪人」http://hk.news.yahoo.com/%E9%99%B3%E5%95%9F%E5%AE%97%E7%A8%B1%E4%B8%8D%E6%94%B6%E5%9B%9E%E9%87%9D%E5%B0%8D%E6%9B%BE%E4%BF%8A%E8%8F%AF%E5%A4%A7%E7%BD%AA%E4%BA%BA%E8%A8%80%E8%AB%96-081400548.html http://hk.news.yahoo.com/%E9%99%B3%E5%95%9F%E5%AE%97%E6%89%B9%E6%9B%BE%E4%BF%8A%E8%8F%AF%E5%A4%A7%E7%BD%AA%E4%BA%BA-%E8%8C%83%E5%BE%90%E9%BA%97%E6%B3%B0%E7%A8%B1-%E8%A8%80%E9%87%8D-090700454.html。
*批評香港行政長官曾蔭權係政客https://web.archive.org/web/20130813103834/http://www.singpao.com/xw/gat/201308/t20130803_450368.html。

## 參考

類:祖籍順德

類:美籍華人
東洲齋寫樂

**東洲齋寫樂**（，1794至1795年間活動）係日本江戶時代嘅一位浮世繪畫家。

佢嘅真正身份到而家都重係個謎，但經過研究，較有力嘅講法係阿波德島藩主蜂須賀家嘅能劇演員**齋藤十郎兵衛**（1763年–1820年）。
Braillans

**Braillans**係法國嘅一個市鎮，位置喺杜。

## 睇埋
*法國嘅市鎮一覽
*杜嘅市鎮一覽

## 參考資料
*INSEE

## 拎

* Gazetteer Entry
繪畫史

**繪畫史**係指畫畫呢種視覺藝術嘅歷史。
## 史前
畫畫係一種歷史極之久遠嘅藝術：已知最古老嘅畫位於法國南部嘅肖維岩洞（Chauvet-Pont-d'Arc Cave）搵到歷史超過 30,000 年嘅壁畫，呢啲畫描繪咗馬、犀牛、獅子、水牛同猛獁象等嘅動物，而且仲有似係打完獵返屋企嘅人嘅圖案；事實係，類似噉嘅洞穴壁畫喺世界各地都有，包括歐洲多地、中國、澳洲同印度等地都可以搵到啲噉嘅史前壁畫。對於呢啲畫嘅作用，學者作出咗多個猜測：有人估史前人類相信畫畫可以用嚟捕捉所畫嘅動物嘅靈魂，令打起獵上嚟容易啲；又有人認為呢啲畫反映史前人類對大自然嘅崇拜；又有人話史前人類畫畫只不過係無聊想打發時間；不過對於「史前人類畫呢啲畫嚟做乜」嘅問題，到咗家陣都仲未有一致嘅定論。
## 文明史
畫畫喺人類文明嘅歷史上一路都有發展同變化：早喺公元前 3,000 年咁久遠嘅古埃及就經已有濕壁畫，而打後嘅夏商皇朝都有壁畫嘅做法；喺公元 1 至 10 世紀，世界多地嘅畫藝都有進展，好似係唐朝畫就出咗好多有睇頭嘅人物畫同山水畫，而喺呢個時候，世界唔同地方嘅族群喺畫風上亦有咗明顯嘅差異，例如東亞人明顯噉偏向用水墨嚟畫畫，而歐洲人就明顯比較偏好水彩同油彩。打後歐洲人喺文藝復興時期產出咗大量出眾嘅畫作，而佢哋嘅畫藝及後亦都隨住大航海時代（Age of Discovery；15 至 17 世紀）嘅來臨傳播去到世界各地。

現代西洋畫大變源自 19 世紀尾同廿世紀初。喺呢個時期，西人有咗一樣革命性嘅發明－影相；傳統西洋畫好多時都係追求真實（可以睇寫實主義）嘅，但影相呢家嘢嘅存在就表示，西人唔使再靠「請畫家畫」嘅方法記低自己嘅樣或者生活點滴，而呢點搞到畫家嘅地位受到動搖。藝術史學家認為，呢一點就係 19 世紀尾同廿世紀初嘅西方世界起咗一大柞藝術運動嘅主因之一－畫家唔可以再靠「畫得真實」嚟搵食，於是佢哋就開始唔重視「畫得真實」，而係變成著重用抽象化嘅畫嚟表達自己嘅情感或者諗法－呢點可見於印象派同表現主義等嘅藝術運動當中。而呢啲新嘅藝術風格隨住全球化傳到去世界各地，同各地嘅本土畫畫風格接觸同結合（例子可以睇吓粵畫派），令廿一世紀初嘅畫界充滿咗各式各樣嘅諗頭。
## 睇埋
*畫畫
*畫家
## 攷
La Chaux, Doubs

**La Chaux**係法國嘅一個市鎮，位置喺杜。

## 睇埋
*法國嘅市鎮一覽
*杜嘅市鎮一覽

## 攷
*INSEE

## 拎

* Gazetteer Entry
醫好百夫長僕人嘅癱瘓病

**醫好百夫長僕人嘅癱瘓病**係《聖經》記載耶穌嘅神蹟之一，記載喺《馬太福音》8章5-13節同《路加福音》7章1-10節。

## 聖經譯文

## 概覽
耶穌到咗迦百農，喺嗰度遇到幾個猶太人長老，幫一位羅馬軍官嚟請求耶穌。因為嗰個軍官嘅僕人病咗，希望耶穌去醫治佢，同時班長老亦覺得呢個軍官係個好人。佢曾經為猶太人建造會堂，並且善待猶太人。耶穌於是同佢哋一齊去軍官嗰度。當佢哋就快到百夫長屋企附近嘅時候，百夫長派人嚟話：「主呀！唔使勞動；因為你到舍下嚟，我唔敢當。我自己亦唔配同你見面，只要你講一句嘢，我嘅僕人就會好返，因為喺我上面有指揮我嘅長官，喺我下面亦有我指揮嘅兵。我對呢個話：『去！』佢就去；對嗰個話：『嚟！』佢就嚟；對我嘅僕人話：『做呢樣！』佢就去做。」百夫長知道耶穌既喺上帝嘅權下，佢就有完全嘅權柄統轄生活中一切嘅事物。佢就係以呢樣嘅認識做基礎，採取信心嘅行動。耶穌回答話：「咁大嘅信心，我喺以色列之中，我都未見過。」結果依照佢要求，耶穌冇入佢屋企，冇出一句聲，冇做一件事，就醫治好嗰個僕人。正如聖經記載：「嗰個打發嚟嘅人返到百夫長屋企，發現僕人已經好返。」

## 參考
北白川宮

**北白川宮**（日文：北白川宮／きたしらかわのみや *Kitashirakawa-no-miya*）係日本舊時一個宮家，由邦家親王第十三仔智成親王響1870年創立，花名「悲劇宮家」，前身係聖護院宮。1947年響駐日盟軍總司令指示底下，北白川宮最後一任當主道久王皇籍脫離，降為平民。現時北白川宮已經絕家。

## 歷史
北白川宮前身係聖護院宮，由邦家親王二仔嘉言親王響1868年創立，但同年年尾嘉言就過身，所以由智成親王接任。1870年，智成將聖護院宮改名叫北白川宮。但係響1872年，智成親王早死，終年17歲，之後根據佢嘅遺言，將當主一位傳咗畀大佬、邦家親王第九個仔能久親王。

能久親王長年出國打仗。1894年，能久奉上司命令參加甲午戰爭，負責留守台灣，任職台灣軍指揮。點知能久1895年響台灣戰死（戰場上因病而死），終年48歲，由當主一位就三仔成久王接任。但係成久都唔長命，1923年同鳩彥王響巴黎郊區撞車，成久傷重死亡，終年35歲。

成久死後由大仔永久王接任當主一位。1940年，永久王參加中日戰爭，點知佢竟然響演習嘅時候軍機失事，雖然佢已經緊急降落，但係最終都係死咗，終年31歲。之後由當時只有三歲嘅獨仔道久王接任當主一位。

1947年響駐日盟軍總司令指示底下，道久王皇籍脫離，降為平民。2018年，道久王過身，北白川宮因為冇男性後裔而絕家。

由於北白川宮歷任當主都好黑仔（智成一早病死、能久響台灣戰死、成久響巴黎撞車而死、永久軍機失事而死），所以畀人叫做「悲劇宮家」。

## 歷任當主

### 聖護院宮

* 第一任（同時係末任）：嘉言親王

### 北白川宮

* 第一任：智成親王
* 第二任：能久親王
* 第三任：成久王
* 第四任：永久王
* 第五任（末代）：道久王

### 北白川家
即北白川宮皇籍脫離之後另起嘅家，但係呢個時候北白川家已經唔再係皇室成員。

* 第一任（同時係末任）：北白川道久

## 分支

* 小松侯爵家
* 二荒伯爵家
* 上野伯爵家
象聲詞

**象聲詞**（耶魯粵拼：***'，[[粵拼]]：***'，英文：onomatopoeia）又叫**擬聲詞**，係摹擬某啲事物嘅聲嘅一種詞彙。

有關古文例子，可以睇睇《木蘭辭》入邊嘅「唧唧復唧唧，木蘭當戶織。」

## [[粵語]]嘅象聲詞
*乒鈴嘭唥（bing4 ling1 baang4 laang） - 形容易碎硬物跌落地或者互相撞擊時後發出嘅聲；例句：「廚房啲嘢跌晒落地，發出乒鈴嘭唥噉嘅聲。」
*吰吰聲（wang1 wang1 seng1） - 形容耳鳴嗰陣嘅聲
*𠽌𠽌聲（syut4 syut2 seng1） - 形容食麪嘅聲
*卜卜（buk6 buk6）- 形容心跳聲
*fi4 li1 fe4 le4- 形容人喊嘅聲
*si4 si1 syut4 syut4 - 形容擤鼻涕嘅聲
*索索聲（sok4 sok2 seng1） - 形容食脆卜卜嘅嘢發出嘅聲
順德話

**順德話**（粵拼：），又叫**大良音**，係順德人講嘅一種話，係粵語一種，屬於粵海片。

## 特點

### 聲調
順德話第四聲（陽平）讀高降調，聽似廣州話第一聲高降調。例如**[[星期]]**（）同**[[大良]]**（）嘅  同埋  會係高降調，又例如行讀「（坑）」、陳讀「（親）」等等。

### 韻母
順德話亦都有啲字聲調同標準粵語一樣，但係讀法有啲唔同，例如「老師（）」喺順德話會讀「裸書（）」。

## 詞彙
順德話亦都有啲詞同標準粵語唔一樣，例子有：
語氣詞

**語氣詞**（耶魯粵拼：***'，[[粵拼]]：***'），又叫**語氣助詞**，係用嚟強調語氣嘅一種助詞，一定擺喺句子最尾（例如**哎吔**）。

## [[粵語]]嘅語氣詞

*吖（、）
*啊/呀（、）
*嗄/吓/下（）
*哎（）
*噯（）
*噃（）
*𠳏/唓/車（、）
*啋（）
*㗎（、）
*嘅（、）
*啩（）
*哈（）
*吔（）
*噫/咦（）
*吆/妖（）
*喲（）
*喇（）
*啦（）
*嚹（）
*嘞（）
*哩（、）
*囉（、）
*嗱（）
*咩（）
*嚕（）
*唔（、、）
*呢（）
*哦（、、）
*呸（）
*嘩（）
*喂（）
*喎（）
*咊（）
*啝 （）
*咋（、）
*啫/嗻（）
*唧（）
*喳嘛（）
*呢嗱（）
*咦咦（）
*嘅啫（）
*㗎喇（）

## 睇埋
*句尾助詞
*語調
*語用
曹無傷

**曹無傷**（）舊時係劉邦手下，官職一度升到**左司馬**（官名之一，同**司徒**、**司空**並稱，主要掌管軍事任務），佢係鴻門宴嘅主要關鍵人物之一。西漢初年（西元前206年）同西楚霸王項羽聯手背叛劉邦，由於計劃失敗反畀劉邦處死。
工筆畫

**工筆畫**係中國畫嘅一種，指講求畫工要細緻嘅畫。某程度上可以算係相對於寫意畫。

## 參考資料
長谷川等伯

**長谷川等伯**（）係 16 世紀日本一個好出名嘅畫家，畫咗《松林圖屏風》呢幅被視為日本國寶嘅作品。
松林圖屏風

《**松林圖屏風**》（日文：**松林図 屏風**，**shōrin-zu byōbu**）係由長谷川等伯畫嘅一幅水墨畫，被視為日本國寶。
莫里斯·拉圖爾

**莫里斯·拉圖爾**（**Maurice La Tour**，），全名叫**莫里斯·康坦·德·拉圖爾**（**Maurice Quentin de La Tour**）係 18 世紀嘅法國畫家，專畫人像畫。
天能

《**天能**》（），係一套2020年美國科幻電影，由基斯杜化路蘭執導，由尊大衛華盛頓、羅拔柏迪臣、伊麗莎白迪碧琪、蒧葆嘉柏迪雅、艾倫泰勒莊遜、克蕾曼絲波西、米高堅、簡尼夫伯納主演。

## 出面網頁

*
馬拉粵語

**馬拉粵語**（粵拼：，耶魯粵拼：，馬拉話：Bahasa Kantonis Malaysia）係粵語嘅一個海外分支。‎‏

## 獨有詞彙

## 現狀
由於受到華語同香港粵語用詞所影響，有啲馬來西亞粵語原有嘅舊用詞同慣用語都逐漸被取代。自從馬來西亞講華語運動推行以後，唔少中文教育背景嘅華人家庭漸漸以華語作爲家庭用語或者母語。但係，粵語仍然係唔少受英文教育嘅華裔第一或者第二語言，佢哋大部分都唔識華語。依家，好多馬來西亞嘅電視臺同戲院都有播出唔同種類香港粵語節目同原音港片，本地電臺亦有唔少本地製作嘅粵語節目。所以，喺粵語佔優勢地區嘅華人仍然能夠流利使用粵語交流。
趙少昂

**趙少昂**（），名**垣**，字**叔儀**，原籍廣東省番禺縣沙園里，係中國畫家。同黎雄才、關山月、楊善深一齊俾人稱為第二代嶺南畫派四大名家。

趙少昂16歲拜嶺南畫派大師高奇峰門下，1930年得到「比利時萬國博覽會」金牌獎殊榮，同年喺廣州創立「嶺南藝苑」。1948年定居香港，重開「嶺南藝苑」授徒，培育咗好多喺藝壇獨當一面嘅藝術家。1950年代同1960年代多次出訪歐美同東南亞多國，舉行展覽同講座，傳揚中國繪畫藝術。1980年／1984年獲大英帝國員佐勳章，1991年獲香港藝術家聯盟「藝術成就獎」，1994年獲香港大學名譽文學博士學位，1998年獲香港藝術發展局「終身成就獎」。

## 部分徒弟

* 伍月柳

## 攷

## 出面網頁
* 
* 

類:嶺南畫家

類:廣州人
類:祖籍番禺
少昂
楊善深

**楊善深**（），字**柳齋**，係香港一位畫家，被譽為「嶺南畫派最後一位大師」。

## 榮譽
* 銀紫荊星章（2000年）

## 參考

## 出面網頁
玩家體驗模擬

**玩家體驗模擬**（）係遊戲製作上嘅一種技術：遊戲製作其中一個最重要嘅目的係要令玩家玩嗰陣開心過癮；人工智能相關技術可以用嚟建立模擬玩家體驗嘅模型，呢啲模型一般會攞描述遊戲參數嘅變數做 `input`（例如係關卡嘅參數（有幾多敵人、幾長…）同遊戲畫面呀噉），而 `output` 就係（個模型所預測嘅）玩家體驗，後者可以用「喺玩家玩完之後，問佢哋 1 至 10 分會俾隻遊戲幾多分」等嘅方法量度；然後研究者可以用監督式學習訓練人工神經網絡由遊戲參數預測玩家體驗－如果順利嘅話，個模型可以話到俾製作組聽，「如果隻遊戲係噉噉噉樣，玩家嘅體驗會係噉噉噉樣」。

## 攷
大口仔

**大口仔**（）係日本Sanrio公司創作嘅卡通角色，1984年推出。大口仔嘅形象係個短頭髮嘅男仔，擘大個口得個窿。
寫意畫

**寫意畫**係中國畫嘅一種，特色係單純要求神似，唔要求畫啲清楚細節，好多時仲會用撥墨嘅方法大刀闊斧噉畫一大片嘅面積。某程度上可以算係相對於工筆畫。

## 攷
信息

**信息**（；），又有寫做**訊息**，係溝通嘅內容，由傳送者通過各種通訊方式送畀特定嘅對象。

## 睇埋
*信
*電郵
*即時通訊
*資訊科技
洋務運動

**洋務運動**，又叫**自強運動**，係大清響同治同光緒年間參考西洋技術搞嘅工業革新運動，務求「師夷之長技以制夷」。

皆因大清打輸第二次鴉片戰爭，朝中一啲大臣認為應該要向西方世界列強學佢哋嘅工業技術，所以就有洋務運動嘅出現，不過因為受到保守勢力嘅制肘，洋務運動嘅成效大打折扣，1894年甲午戰爭爆發，大清北洋艦隊响1895年全軍覆沒，標誌住洋務運動失敗收場。
跳舞堂

**跳舞堂**（**The Dancing Class**）係由法國印象派始祖之一嘅德加（Edgar Degas）喺 1872 年畫嘅一幅油畫。